
ACT  I. 

Golygfa  1— Tŷ  Hen  ; noson  ym  mis  Mawrth. 
Golygfa  2 — Coed  y Graig  ; Yr  un  noson. 

ACT  II. 

Golygfa — SwyddfaV  Gwaith  Dur  ; prynhawn 
drannoeth. 

ACT  III. 

Golygfa — Bwthyn  Nanni’r  Cwar  : noson  ym  mis 
Mawrth,  flwyddyn  yn  ddiweddarach. 

ACT  IV. 

Golygfa — Bwthyn  Nanni’r  Cwar  : noson  ddeng 
niwrnod  yn  ddiweddarach. 

ACT  V. 

Golygfa — Tŷ  Hen  : noson  dair  wythnos  yn 

ddiweddarach. 


CYMERIADAU  : 


Morgan  Dafydd,  Tŷ  Hen 

- Torrwr  cerrig. 

Nannws  - 

- Ei  wraig. 

Ifan  - 

- Eu  mab  talentog. 

Mr.  Gronow  (Y  Merican) 

- Brawd  Nannws. 

Mr.  Mordecai,  y Plâs  - 

- Managing  Director 

y Gwaith  Dur. 

Mr.  Lucas,  Y Graig 

- M a n a g e r y 

Gwaith  Dur. 

Ruth 

- Ei  ferch,  ac 
anwylyd  Ifan. 

Mr.  Thomas 

- M a n a g e r y 

Lofa. 

Shanko  Tŷ  With 

- Glowr. 

Dr.  Peters 

- Meddyg. 

Parch.  Orwig  Parry 

Ffrindiau  y teuhi. 

Aelodau  o*r  Ddirprwyaeth. 

- Llywydd  y Cwrdd 
Gweddi. 

COLLI  AC  ENNILL. 


ACT  I. 

Golygfa  1. 

[Cegin  Tŷ  Hen.  Disgwylia  Morgan  a Nannws 
ddychweliad  Ifan  en  mab  o’r  gwaith  dur.  Cegin 
Gymreig.  Y ford  yn  barod  i hwyrbryd.  Y mae 
Morgan  tua  thrigain  oedy  a Nannws  flwyddyn  yn 
iau.  Y cloc  yn  taro  saith .] 

MORGAN  : Nannws  ? 

NANNWS  : Wel,  Morgan  ? 

MORGAN  : Ma  Ifan  yn  hwyr  iawn  yn  dwad 

tsha  thre,  ond  ’dyw  e’. 

NANNWS  : Oti,  mae  e\ 

MORGAN  : Well  i ti  gwmoni  ticyn  ar  y tân  ’na, 
a dishgwl  os  oti’r  cawl  yn  dwym.  Os  gita  îfan 
gynnyg  i gawl  claear.  Ond  whare  teg  ; un  nêt  wyt 
ti,  Nannws,  am  'nithur  cawl,  wath  un  o ferched 
Shir  Gâr  wyt  ti,  a ’dos  neb  yn  gallu  ’nithur  cawl 
ishta  nhw.  Os  dim  o’r  hen  gloc  ’na’n  heinyf, 
oti  e’  ? 

NANNWS  : Nadi  ; mae  e’  yn  ’i  le  ; fe  ddotes  e’ 
wrth  yr  hwter  bore  heddy. 

MORGAN  : Fe  fydd  Ifan  weti  blino.  Gweitho 
mlân  mae  e’  i gael  cyrnhoi  arian  i fynd  i’r  coleg 
yn  Llunden. 

NANNWS  : Ma’  ishe  sopyn  o arian  i fynd  i 

Llunden,  ond  os  e’,  Morgan  ? On’  dyw  e'n  drueni  na 
fyse  gita  ni  ddicon  o fodd  idd  ’i  hala  fe  bant  ? 

MORGAN  : Trueni  ofnatw.  Fe  wetws  ysgol 

fishtir  Cware  Bach  wrtho  i pwy  ddwetydd  y byse 
Ifan  ni  yn  un  o scleigon  blaena’r  deyrnas  pe  byse 
fe’n  câl  rhacor  o ddysg. 

NANNWS  : Mae  e’  weti  ennill  gwopor  ’nawr  am 
draethawd  yn  ’Steddfod  y Sceti,  am  ’sgrifennu 
rhwpeth  bothti  injins. 

MORGAN  : Ag  wyt  ti’n  cofio  fel  'nath  e’r  gêr 
’na  sy’n  hala  negese  trw’r  gwifre  ? 

NANNWS  : A mae  e’  wedi  ’nithur  cloc  i Mr.  Lucas 
y Manager,  sy’n  gallu  cered  am  fìwyddyn,  dim 
ond  ’i  windo  fe  shwrne. 

MORGAN  : Os  dim  dowt  taw  genius  yw  e’. 

Tynnu  ar  ol  dy  dylwth  di.  Dyna  dy  dad,  wyt  ti’n 
cofio  fel  y buws  e’n  bratu  ’i  amser  â’i  docins  i ’nithur 
machine  fyse’n  mynd  am  byth.  A wetyn  ’ny  dyna 
dy  frawd  Etw  ; odd  whìlen  yn  ’i  ben  ynte,  hed,  ond 
taw  cyrnhoi  pethach  yr  hen  fyd  ’ma,  a speculeto, 
odd  ’i  wendid  e’.  Wyt  ti’n  cofio’r  smash  ynglyn  â’r 
gwaith  tin  ar  lan  Towy.  Fe  â’th  mâs  i Galifornia  i 
wlad  yr  our.  Wn  i,  oti  e’n  fyw,  ferch?  Fe  licswn 
gâl  gwpod. 

NANNWS  : ’Dy  ni  ddim  weti  clwed  gair  ers 

blynydde.  Rhwng  ’nhad  a Etw — fe  âth  y’n  teulu 
ni'n  llwm  ’i  wala.  Fe  gollson  Llety  Ffwlbert, 
a gorffod  i fi  droi  mâs  i was’naethu.  Ónd  'dyw  e’ 
ddim  yn  ’difar  gita  fi  am  hynny.  Wath  pe  byse 
hynny  heb  ddicwdd,  fyswn  i ddim  weti  cwrdd  â ti, 
Morgan. 

MORGAN  : Eitha  reit,  Nan  fach.  Bore  gwyn 
odd  y bore  y gweles  i ti  gynta’  yn  hen  dŷ  cwrdd 
y Cwm. 

NANNWS  : Gwyn  yw’r  llwybyr  weti  bod  odd’ar 
hynny,  baso  ambell  i gwmwl  ’nawr  ac  eilwaith. 
Ond  ’w  i'n  dechre  becso  bothti  Ifan.  Ma  arno  i 
ofon  ’i  fod  e’n  gweitho  rhy  galed.  Mae  e weti  mynd 
mor  dene  a sgadenyn.  Wn  i ddim  beth  ’nelswn  i,  pe 
byse  ni’n  colli  Ifan  feî  y collson  ni  Etw  bach  a Siw 
fach. 

MORGAN  : Wyt  ti’n  gwpod  beth  ma’r  Beibil 
yn  ’weyd  : “ Ymostwng  dan  Ei  alîuog  law  fel  y’th 
ddyrchafer  mewn  amser  cyfaddas.”  Y Fe  sy’n 
gwpod  ore.  Ond  dyma  Ifan!  Shwd  wyt  ti,  wsi  ? 

IFAN  : Lled  dda,  ’nhad  ; shwd  y’  chi  ? 

MORGAN  : Weddol,  bachen,  yr  hen  wynecon 

’ma  sy’n  blino  ticyn  arno  i.  Mae’n  siwr  o rhewi 
heno,  gei  di  weld. 

IFAN  : Mae’n  dechre  rhewi  ishws,  ond  shwd  y* 
chi,  mam  ? 

NANNWS  : Da  digynnyg.  Wyt  ti’n  barod  i gâl 
cawl  ? Cawl  cig  wedder  sy  gita  fì  heno,  a dicon  o 
gennin  a pharsli  yndo  fe. 

IFAN  : Ma’  ishe  rhwpeth  i dwymo  ticyn  arno  i. 
’W  i jest  â sythu  gita'r  oerfel.  Pan  own  ni’n  dwad 
lawr  dros  hewl  y Ladi  Wen  odd  y gwynt  yn  ’hwthu 
ishta  Euroclydon.  Ble  ma’  son  am  Eurocîydon, 
mam  ? 

NANNWS  : O,  rh  wîe’n  y Scrythur,  on’d  te  fe, 
Morgan  ? 

IFAN  : Wn  i ddim  beth  nelse  chi,  mam,  on’bai 
’nhad,  wath  ’i  air  e’  syJn  setlo  pob  pwnc  gita  chi. 

MORGAN  : Paid  poeni  dy  fam,  wsi.  Yn  yr  Açtâu 
’ma  son  am  Euroclydon. 

NANNWS  : Ond  beth  yw  e’,  Morgan  ? 

MORGAN  : “ Tymhestl  tra  nerthol  ” yw 

Euroclydon,  mynte  Isaac  y Bancwr  pwy  Ddysul, 
a ma’  Isaac  yn  lled  hyddysg  yn  y Scrythyre,  ac  yn 
darllen  shew  ar  yr  esboniate  diweddara’  ishta 
Jâms  Huws,  Barnes,  Idrisyn,  a Mathew  Henry. 

IFAN  : Da  iawn,  ’nhad.  Ond  ’nawr  am  gawl 
Shir  Gâr.  (Ifan  yn  plygu  ei  ben , ac  yn  gofyn 
bendith.)  Bendithia  ni,  ein  Tad,  yn  y mwynhad  o’th 
roddion.  Dysg  i ni  fyw  ar  eu  pwys  i ryngu’th  fodd. 
Madde’n  bai,  drwy  lesu  Grist. 

MORGAN,  NANNWS,  ac  IFAN  : Amen. 

IFAN  : ’Nhad,  odd  Sian  y Cwm  yn  gweyd  wrtho  i 
bore  heddy,  y dylswn  i fynd  yn  bregethwr.  Odd  hi’n 

mynd  i’r  dre  yn  y bore  bach,  a choeled  o dato,  a 
phanas,  ac  erfin.  A fe  garies  y fasged  iddi  dros 
dile’r  Graig. 

NANNWS  : Mae’n  rhyfedd  fel  ma’  Sian  yn  dala 
cysled,  a chario  shwd  goeli  i’r  dre  o hyd.  Wedi  dy 
glwed  ti’n  gweddio  yn  ŵyinos  Josi’r  Hitshwr  odd  hi, 
fe  fentra’n  awr.  Odd  pobun  yn  gweyd  na  cheso 
nhw  ddim  shwd  ŵylnos  ers  biynydde. 

MORGAN  : Ma  ishe  bwro’r  hen  ŵylnose  ’na 

yn  ’u  penne.  Dy  ’ nh w ddim  byd  ond  olion  Pabyddieth 
rhonc.  ’W  i weti  tyngetu  nag  â i ddim  i un  o henni 
nhw  byth,  a cofia,  Nannws,  os  bydda  i farw  o dy 
fiân  di,  paid  a gatel  iddi  nhw  ddod  ag  ŵylnos  ’ma, 
ne  fe  fydda  i’n  grac  ofnatw. 

(Nannws  ac  Ifan  yn  chwerthin.) 

NANNWS  : Paid  rhiteg  o flaen  gofid,  Morgan. 

MORGAN  : A disghwl  ’ma,  Ifan,  paid  moidro  . 
dy  ben  gita  phregethu  hyd  nes  y cei  di’r  aiwad 
ddi-droi-yn-ol,  ishta  gwetse’r  hen  brygethwyr 
’s  lawer  dydd.  Os  yw’r  Bod  Mawr  am  i ti  fod  yn 
bregethwr,  fe  ddangosiff  E’  hynny’n  eitha  clir  i ti. 
Os  bydd  E’n  galw,  bydd  dim  ishe  gofyn  i Sian  y Cwm 
na  neb  arall,  shwd  i aped.  A wst  ar  ddaear  yn  b’le 
daw’r  alwad.  Falle  taw  yn  y ffowndri,  ne’r  talcen 
glo,  ne  gorlanne’r  defed — shwd  ma’r  Salmydd  yn 
gweyd  : “ Tra  yr  oeddwn  yn  myfyrio,  ennynnodd 

tân,  a mi  a ieferais  â’m  tafod.”  Ond  bydd  di’n  eitha 
siwr  ma’r  Arglwydd  sy’n  dy  alw  di,  a ma  ti  sy’n  câl 

’i  alw.  Mae  E’n  galw  eto,  ond  nid  y dyn  reit  sy'n 
aped  bob  amser.  A marca  hyn — y creadur  mwya’ 
truenus  ar  ddaear  Duw  yw  dyn  weti  camsyned  ’i 
alwad.  Ma  defnydd  llwer  diacon  da  weti  ’i  spwylo 
i nithur  prygethwr  dicon  salw. 

NANNWS  : Grondo  di  ar  dy  dad,  ’nawr,  Ifan. 

IFAN  : Ma  rhwpeth  yn  gweyd  wrtho  i taw  wrth 
weitho’n  ’nghrefft  y galla  i ’nithur  fwya  o ddaioni. 

NANNWS  : Fe  alli  ’nithur  cwment  o waith  dros  y 
Mishtir  Mawr  yn  y gwaith  dur,  a pe  byset  ti  yn  y 
pwlput,  on’d  gall  e’,  Morgan  ? 

MORGAN  : Gall,  w’th  gwrs  ’ny.  ’Nithur  y’n 
dyletswdd,  a byw’n  gwmws.  Bod  yn  dda,  ac  acto 
egwyddor — dyna  sy’n  bwysig. 

IFAN  : Sownd  i’r  carn,  ’nhad.  Ond  ma  rhaid  i 
fì  ymolch  a gwishgo  siwt  dwetydd.  Ma  twysged 
o waith  sgrifennu  gita  fi  cyn  mynd  i’r  gwely.  Ma 
lythyr  arall  ’da  fi  i hala  miwn  i’r  Gwron  Cwmrag. 
’W  i’n  trio  perswado  dinon  y gwaith  dur  i ymuno 
â’r  Undeb  newydd  o weithwyr  dur  Deheubarth 
Cymru. 

NANNWS  : Fe  fyddi’n  siwr  o golli  dy  le  yn  y 
ffowndri  os  ffindiff  y mishtri  mâs,  a beth  ’nei  di 
wet’ny  ? Os  dim  joni  o fynd  yn  erbyn  y mishtri, 
os  e’,  Morgan  ? 

MORGAN  : Nannws,  paid  â whalu  dwli. 

Dishgwl  ’ma,  Ifan,  os  wyt  ti’n  cretu’n  egwyddorol 
yn  y peth  wyt  ti  ’n  ’nithur,  ac  os  galli  di  ofyn  bendith 

Duw  arno  fe  cyn  mynd  i gysgu’r  nos,  cera  mlân,  a 
paid  â hito  am  na  mishtir,  na  gaffer,  nag  un  creatur 
arall.  Os  posib,  os  nag  os  gita  dyn  hawl  i ryddid 
barn  a llafar  mwn  gwlad  ole  efengyl.  Dir  dishefon 
ni!  mae  weti  mynd  os  nag  all  dyn  weyd  ’i  farn.  Nid 
yn  Rwssia  y’n  ni,  os  posib! 

IFAN  : Ma’  'ngwad  i’n  berwi  wrth  weld  shwt 
ma’r  dinon  yn  câl  ’u  trin  yn  y gwaith,  ac  yn  câl 
’u  twlu  i ben  hewl,  pan  fydda  nhw  wedi  câl  anhap 
tost,  ne  wedi  mynd  yn  rhy  hen  i droi  mâs  cwment  o 
waith  â dinon  yn  'u  preim.  Ag  os  caiff  dyn  ’i 
ddiwedd  yn  y gwaith,  fynycha  dos  ’na  ddim  byd  o 
fìan  ’i  deulu  e’  ond  yr  Union — y Workhouse\ 

MORGAN  : Wyt  ti’n  gweyd  calon  y gwir,  wsi. 
Iechyd  yw  unig  gyfoeth  y gwithwr.  Duw  a’i  helpo 
pan  ddaw  afiechyd. 

IFAN  : Chewn  ni  byth  welliant  nes  bydd  y 

gwithwyr  yn  joino  gita’i  giddyl  i fynnu  ’u  hiawndere  ’. 

MORGAN  : Y jobin  fydd  câl  y dinon  i fod  yn 
driw  idd  ’i  giddyl. 

IFAN  : Ma’r  lefain  yn  y blawd,  ’nhad,  a ma’ 
bechgyn  gore’r  cymydd  yn  gwasgaru’r  goleuni,  a 
’w  i’n  cretu’n  gryf  y cewn  ni  heb  fo’n  hir,  Undeb  cryf 
o’r  gweithwyr  dur.  Fe  ddaw  amser,  gewch  chi  weld, 
pryd  y bydd  y gweithwyr  nid  yn  unig  yn  câl  cyfioge 
gwell,  orie  llai,  a thai  gwell,  ond  y bydd  y gweithwyr 
â llais  i radde  yn  y management. 

NANNWS  : Mae  e’n  whilia’n  fendigetig,  ond 

’dyw  e',  Morgan  ? 

IFAN  : ’Ma  rhai  o’r  dinon  am  i fi  fod  yn  drefnydd 
yr  Undeb  newydd,  ond  os  gita  fifawr  cewc  at  y jobin. 
Llyfre  a machines . Dyna  ’nileit  i ; ond  alla  i byth 
oddef  i’r  dinon  gâl  ’u  damshel  dan  drâd.  Fel  ma’ 
pethach  ’n  awr,  allanhw  byth  fyw.  Ma’  deputation 
yn  mynd  i ẁeld  y mishtri  fory  i ddoti  achos  y dinon 
o’u  blân  nhw,  ac  i ofynam  gwnnad,  a phethach  erill. 
’W  i wedi  addo  siarad  dros  y dinon. 

MORGAN  : ’W  i’n  falch  o honot  ti.  Gwna  di  dy 
ddyledswydd  yn  onest  a didderbyn  wyneb,  a ma’ 
Rhagiunieth  yn  siwr  o fod  gita  ti. 

IFAN  : Rhaid  i fi  fynd  i’r  llofft  nawr  i daclu. 
Ble  ma’r  canhwyllarn,  mam  ? 

NANNWS  : Dyma  fe,  was. 

IFAN  : ’W  i’n  mynd  mâs  am  wâk  tsha  Coed  y 
Graig,  ar  ol  cwpla’r  llythyr — i gâl  cliro’r  meddwl 
erbyn  fory. 

NANNWS  : Wyt  ti’n  siwr  ma’  dyna’r  unig  beth 
sy’n  dy  hala  di  mâs  heno  ? 

IFAN  : P-a-a-m  ? 

NANNWS  : 0,  dim  byd.  Cera  mlân,  a rhad 

arnat  ti.  (Ifan  yn  mynd  maes.)  Yr  hen,  hen  stori, 
sy’n  newydd  o hyd! 


Llen. 

ACT  I. 

Golygfa  2. 

[Coed  y Graig.  Ifan  yn  canu  hen  alaw  werin.:* 

“ Mae’r  hon  a gâr  fy  nghalon  i 
Ymhell  oddiyma’n  byw  ; 

A hiraeth  am  ei  gweled  hi 

A’m  gwnaeth  yn  llwyd  fy  lliw  ; 

Mil  harddach  yw  y deg  ei  llun 
Na  gwrid  y wawr  i mi , 

A thrysor  mwy  yw  serch  fy  mun 
Na  chyfoeth  byd  a’i  fri. 

Cyfoeth  nid  yw  ond  oferedd, 

Glendid  nid  yw  yn  parhau.” 

Llais  merch  yn  taro  i mewn,  ac  Ifan  yn  sefyll 
yn  syn. 

“ Ond  cariad  pur  sydd  fel  y durf 
Yn  para  tra  bo  dau.”] 

IFAN  : Ruth! 

RUTH  : le  fi,  Ifan. 

IFAN  : Down  i ddim  yn  dishgwl  dy  weld  ti  heno. 
RUTH  : Ifan ! 


♦Tudalen  16,  Rhan  I,  “ Welsh  Folk  Sowgs,”  E.P.Co.,  Cardiff. 

IFAN  : Rown  i weti  bod  yn  scrifennu  llythyr  i’r 
4<Gwron  Cwmrag  ” ar  ran  y gweithwyr  dur,  ag 
wrth  feddwl  am  y dyfodol  own  i’n  teimlo  braidd  yn 
ddigalon.  Ond  ar  ol  dod  i Goed  y Graig,  i’r  hen  fan 
cyfarfod,  diflannodd  y “ Gwron  Cwmrag,” — y 
gweithwyr — a phopeth  bron,  o’m  meddwl,  ac  heb  yn 
wybod  fe  ddechreues  ganu  yr  hen  alaw  werin.  A 
dyma  ti  wedi  dod,  a ma’r  nen  yn  ole  i gyd. 

RUTH  : Odd  rhywbeth  yn  gweyd  wrtho  i fod 

yn  rhaid  i fi  dy  weld  ti  heno. 

IFAN  : ’Roe’n  ni’n  dou  ’r  un  feddwl:  Gwyddost 

ti  beth,  Ruth,  ’rwyt  ti  yn  ’y  meddwl  i dydd  a nos. 

RUTH  : Ifan,  paid  dechre  barddoni. 

IFAN  : Nid  barddoni  otw  i,  ar  ’y  ngwir. 

RUTH  : Wyt  ti’n  siwr  dy  fod  ti’n  meddwl  mwy 
am  dano  i nag  am  y ‘ ‘ Gwron  Cwmrag,  ’ ’ y llyfre, 
a’r  machines  ? 

IFAN  : Yr  wyt  ti  yn  fwy  i fi  na  neb  na  dim  arall. 
Rhywffordd  ’w  i’n  teimlo  dy  fod  ti  yn  agos  i fi  bob 
amser,  fel  angel  gwarcheidiol. 

RUTH  : Breuddwydio  wyt  ti,  Ifan. 

IFAN  : Wel,  ie,  ar  ryw  ystyr.  Fel  hyn — neithiwr 
fe  geso’r  henllyg  mwya  drychynîlyd.  Own  i miwn 
hen  ogof  fawr,  dywyll,  yn  rhywle,  ac  yn  syten 
dyma’r  lle  yn  dechre  llanw  gita  dŵr,  a finne’n  trio 
jengyd  am  ’y  mywyd.  Ond  taw  pwy  mor  gloied 
own  i’n  rhiteg,  odd  y dŵr  yn  enniil  arno  i,  a dyna  lle 
own  i o’r  diwedd  mwn  trap,  yn  ffaelu  mynd  dim 

pellach,  a’r  dŵr  yn  cripad  lan  yn  uwch,  yn  uwch,  nes 
odd  e’  wrth  ’y  nghên  i,  a phan  own  i yn  moci,  dyma 
fi’n  gweiddi  : 4 4 Ruth!  Ruth!  ” ac  yn  dihuno,  a 

mam  wrth  erchwyn  y gwely  yn  tynnu’i  llaw  dros 
’y  nhalcen  i,  ishta  pan  own  i’n  grwtyn  bach  weti 
câl  ofon  y bwci  bo.  Hw,  ’ma  arswd  arno  i ’nawr. 

RUTH  : Ma’  rhyw  dynged  ryfedd  wedi  dod  â ni 
at  ein  gilydd.  Byth  er  pan  oe’n  ni’n  dou  yn  blant, 
yr  wyt  ti  wedi  bod  yn  hero  yn  ’y  ngolwg  i.  Y ti 
achubws  ’y  mywyd  i pan  gwmpas  i miwn  i bownd 
y gwaith. 

IFAN  : ’Netho  i ddim  mwy  na  byse  rhywun  araîl 
yn  ’nithur.  (Ruth  yn  siglo’i  phen.) 

RUTH  : Fe  wetws  ’nhad  pyrtynny  na  fyse  fe 
byth  yn  d’anghofio  di — a dyna  odd  geiriau  ola’  mam, 
” Cofia  am  Ifan.”  A mae  e’  weti  rhoi  gwaith  i ti 
yn  y gwaith  dur,  a weti  gatel  i ni  gatw  cwmpni,  a 
phopeth  yn  dishgwl  yn  ole,  ond — . 

IFAN  : Ruth ! 

RUTH  : Mae  arno  i ofon  taw  dyma’r  tro  d’wetha 
cewn  ni  gwrdd. 

IFAN  : Tro  d’wetha!  Jocan  wyt  ti.  (Ruth 

yn  siglo’i  phen.) 

RUTH  : Nace.  Ma’  ’nhad  yn  syten  weti  cwmryd 
yn  nafus  yn  d’erbyn  di.  Fe  wetws  wrtho  i heddy  fod 
rhaid  i fi  stopo  gatw  gwmpni  gita  ti  ar  unwaith. 
A’r  gwaetha  yw,  mae  e’n  pallu  gweyd  y rheswm. 
’W  i’n  ffaelu  dirnad  beth  sy’  weti  ’i  gyffroi  e’. 

IFAN  : Weti  clwed  am  y deputation  mae  e\ 
a taw  íì  sy’n  mynd  i ddoti  achos  y dinon  o flân  y 
mishtri. 

RUTH  : Dyna’r  esponiad,  falle.  Weles  i ariod 
o hono  fe  mâs  o’i  gof  cyn  heddy.  Byth  er 
marwolaeth  mam  w i weti  bod  fel  cannwll  'i  lygade’, 
a wetws  e’  ariod  air  cros  wrtho  i o’r  blân. 

IFAN  : Ma’  gita  fi  ffydd  y daw  pethe’n  iawn  yn 
y man.  Fel  y canest  ti, 

“ Cariad  pur  sydd  fel  y dur, 

Yn  para  tra  bo  dau.” 

A shwd  ma’r  adnod  honno  o Lyfr  y Caniade’n  gweyd, 
“ Dyfroedd  lawer  ni  allant  ddiffoddi  cariad,  ac 
afonydd  nis  boddant.” 

RUTH  : Mab  dy  dad  wyt  ti,  Ifan. 

IFAN  : Dyn  â ffydd  fawr  yw  ’nhad. 

RUTH  : Ie,  dyn  â ffydd  yn  yr  anweledig  bethau. 
Mae’r  byd  anweledig  yn  agos  iawn  i finne  bob  amser. 
Falle  taw  achos  mod  i’n  dwad  o dylwth  y shipshwns 
— wath  o’dd  mam  o deulu’r  Loyells,  a ma’  nhad  yn 
gweyd  4 bod  hi’n  gweld  pethach  rhyfedd  iawn 
weithe.  Wyt  ti’n  cofio  clywed  am  ddou  o grots  y 
Pebyll  yn  cael  ’u  moci  yn  slant  Cargynydd  acha 
prynhawn  Dy’  Sul,  wrth  fentro  miwn  rhy  bell  ar  ol 
nythod  adar.  Wel,  y nosweth  cyn  ’ny  fe  welws 
mam  y peth  yn  cwmryd  lle,  yn  gwmws  fel  y 
digwyddws  e'. 

IFAN  : Beth  ma’r  Saeson  yn  ’i  alw  yn  second 
sight,  yn  ol  pob  tepig. 

RUTH  : Pan  y soniest  ti  gynne  na  alle  dyfroedd 
ddim  diffoddi  cariad,  a na  alle  hyd  yn  oed  afonydd 
ddim  boddi  cariad,  fe  gofìes  am  y weledigaeth  ryfedd 
geso  i neithwr.  Yr  ow’n  i’n  edrych  ar  yr  haul 
yn  machlud  dros  y Mynydd  Du,  ac  yn  syten,  fe’th 
weles  di,  Ifan,  miwn  perigl  mawr — ti,  a thri  o 
ddynion  erill,  yng  nghanol  dyfroedd  creulon  ac  yn 
ymladd  am  eich  bywyd.  Gwelwn  chwi  am  amser 
maith  yn  cadw’ch  pennau  uwch  y don,  ond  pan 
yr  oedd  pob  argoel  o waredigaeth  bron  wedi  darfod, 
dyco  rhywrai  yn  mentro  drwy ’r  llif — a — a chyda  hyn, 
machludodd  yr  haul  ; dihunes  inne  ; fe  ddiflannodd 
y weledigaeth,  ac  yr  oedd  hi  yn  nos.  0,  Ifan,  Ifan, 
mae  arno  i ofon  fod  ein  planed  ni  yn  dywyll.  Ma’ 
rhyw  ddanjer  mawr  o dy  flân  di. 

IFAN  : Pwff!  ’W  i’n  cretu  dim  byd  mwn  planed. 
Well  gita  fi  gretu  beth  ma’  ’nhad  yn  weyd,  fod  ein 
holl  amsere  ni  yn  llaw  y Brenin  Mawr. 

RUTH  : Ond  ystyria  mor  debyg  oedd  yr  henllyg 
gesot  ti  a’r  weledigeth  geso  i.  Alla  i ddim  peidio 
teimlo’n  bryderus  am  y dyfodol. 

IFAN  : Rhaid  gwynebu’r  dyfodol  gyda  chalon 

ddewr  a phenderfyniad  diysgog.  A chofìa,  anwylyd, 
beth  bynnag  ddaw  i’n  rhan — a faint  bynnag  o 
rwystrau  deflir  ar  ein  ffordd — cofia — Dyfroedd 

lawer  ni  allant  ddiffoddi  cariad.M  Cariad  yw  y peth 
cryfaf  yn  y byd. 

RUTH  : Dyn  dewr  wyt  ti,  Ifan.  Pan  o flân  y 
mishtri,  fory,  ’w  i’n  gwpod  y sefì  di’n  gadarn  dros  y 
gwir,  ac  na  nei  di  byth  fradychu  d’egwyddorion, 
beth  bynnag  fydd  y canlyniade. 

IÍAN  : Fe  fydd  d’ymddiried  cariadlawn  di  yn 

nerth  i fì,  ac  yn  darian  yn  erbyn  pob  profedigaeth. 
Ond  y mae  y gwynt  yn  oer.  Gad  i fì  dy  hebrwng  di 
gartre  f'alle  am  y tro  dwetha. 

(Yr  orchestra  neu  gôr  o’r  golwg  yn  canu  cytgan, 
“ Tra  bo  dau.”) 


Llen. 

ACT  II. 

[Golygfa — Swyddfa’r  Gwaith  Dur.] 

MR.  MORDECAI,  Managing  Director  (mewn  tôn 
ddigofus  a thrahaus)  : Pwy  amser  ma’r  deputation 
yn  due,  Lucas  ? 

MR.  LUCAS,  Manager  : Tri  o’r  gloch,  syr. 

MR.  MORDECAI  (yn  edrych  ar  ei  oriawr)  : 
Fe  fyddan’  yma  heb  fo’n  hir.  Nawr,  Lucas,  ’w  i 
ddim  yn  mynd  i sefyll  llawer  o nonsense  orwth  y 
deputation.  Trw  Iwc,  dim  ond  y fi  sy’n  represento’ r 
cwmpni.  ’W  i newydd  gâl  llythyr  oddiwrth 
Lord  Pentregethin,  yn  gweyd  nag  all  e’  ddim  bod  ’ma 
achos  bod  motion  pwysig  yn  dwad  ymlân  yn  yr 
House  of  Lords  ynglyn  â’r  íf  Agriculture  (Relief 
of  Rates)  Bill.”  Mae  e’n  gweyd  fel  hyn  : “ As  for 
the  demands  of  the  men}  they  are  monstrous.  We 
must  not  concede  a single  one  oftheir  claims.  Rather 
than  see  their  wages  advanced  a single  penny,  I 
would  prefer  seeing  the  worhs  closed  down  indefinitely . 
That  would  soon  bring  them  to  their  senses.” 

MR.  LUCAS  : Beth  am  Mr.  Smith,  o’r  Bulwarks, 
syr  ? 

MR.  MORDECAI  (yn  codi  ei  ysgwyddau)  : Y 
gout.  Ddaw  e’  ddim.  Ond  mae  e’  mor  benderfynol 

a Lord  Pentregethin  yn  erbyn  demands  y dynon. 
Fe  alwes  gita  fe  rhyw  awr  yn  ol — arn  gonsultation. 
Yr  o’dd  ’i  iaith  e’ — wel — unfit  for  publication.  Ma’ 
Mr.  Ludvigsen  mâs  yn  Germani  yn  etrych  ar  ol 
interests  y cwmpni  ’no,  a ma’  Mr.  Trelawney  yn 
Llunden  ar  gyfer  yr  Epsom  Races  a’r  Derby.  Ma’ 
gitâ  fe  geffyl  yn  rhiteg  yn  un  o'r  rasis.  Fe  fydd 
rhaid  i fi  gwrdd  â’r  deputation  y’m  hunan. 

MR.  LUCAS  : Mae’n  too  bad  ych  bod  chi  yn 
gorffod  cario’r  directors  erill  ar  ych  cefen,  yn  enwetig 
yn  y crisis  presennol.  Mae’r  dynon  yn  benderfynol 
iawn,  ’m’  arno  i ofon. 

MR.  MORDECAI  : Beth  sy’n  rhyfedd  yw — ma’r 
whole  lot  yn  mo’yn  cwnad — y dwplers,  y shearers , 
crots  y cold  rolls,  merched  y tin  house — pobun.  A 
ma’  rhyw  scrifennwr  yn  y ‘‘Gwron  Cwmrag  ” — 
ma’  rhywTun  yn  hala  marked  copy  i fi  bob  wthnos — 
yn  ’i  gweyd  hi’n  nafus  am  dano  ni.  “Llais  o’r 
dyfnder  y w ’i  ffugenw  e’.  Os  ffinda  i mâs  taw  un  o’n 
hands  ni  yw  e’,  look  out. 

MR.  LUCAS  : ’W  i’n  cretu  galla  i weyd  pwy 
yw  ” Llais  o’r  dyfnder.” 

MR.  MORDECAI  : Pwy  ? 

MR.  LUCAS  : Ifan,  mab  Morgan  Dafydd,  Tŷ 
Hen. 

MR.  MORDECAI  : Beth! — lanto  Mocyn  Dafydd 
— y crwt  mynnest  ti  gâl  miwn  i’r  ffowndri  achos  bod 
e’  weti  safio  Ruth  rhag  boddi.  O’wn  i’n  meddwl 

24 


COLLI  AC  ENNILL 


taw  llyfre  a machines  o’dd  ’i  ddileit  e\  A fi  glwes 
fod  Ruth  ag  ynte  yn  catw  cwmpni,  os  gwelwch 
chi’n  dda!  O’r  ffŵl  dwl! 

MR.  LUCAS  : 'W  i wedi  doti  stop  ar  y nonsense 
’na.  Os  dim  dowt  taw  Ifan  yw  y scrifennwr.  Mae 
e’n  gyfarwydd  yn  y ddwy  iaith.  Mae  e’n  darllen 
shew  o lyfrau  newydd,  a mae’n  dala  opiniwne 
rhyfedd  iawn. 

MR.  MORDECAI  : Wyt  ti’n  siwr  ma’  lanto 
yw’r  scrifennwr — Crotyn  ifanc  fel  ’na  ? 

MR.  LUCAS  : Otw.  Mae  e’  wrthi  ’nawr  yn 
scrifennu  traethawd  ar  gyfer  y ’Steddfod  Gened- 
laethol  yn  Abertawe,  a’r  testun  yw  <(Perthynas 
Cyfalaf  a Llafur.” 

MR.  MORDECAI  : Gair  dierth  i fi  yw — Cyf — 
beth  alwest  ti  e’,  Lucas  ? 

MR.  LUCAS  : Cyfalaf — Capital — “ The  relation 
of  Capital  and  Labour.”  Dyna’r  topic  mawr  ym 
mhobman.  Dyna’r  leading  topic  yn  y “ Gwlad- 
garwr,M  yn  y “ Darian,”  ond  y gwaetha  o’r  lot  yw’r 
“Gwron  Cwmrâg.”  Fe  allsech  dyngu  taw  llatron 
hewl  fawr  yw’r  mishtri  bob  un. 

MR.  MORDECAI  : Rhaid  câl  ’i  v/ared  e’  at 

once. 

MR.  LUCAS  : Fe  gewch  gyfle  maslaw, 

Mr.  Mordecai,  wath  Ifan  yw  spohesman  y deputation. 

MR.  MORDECAI  (yn  nwydwyllt)  : Beth!  Gwêd 
wrtho  fe  am  gliro  mâs  o’r  gwaith  ar  unwaith.  Os 

yw’r  deputation  am  ddod  o'm  mlân  i,  rhaid  iddi  nhv/ 
gâl  spohesman  arall. 

MR.  LUCAS  : Pidwch  bod  yn  fyrbwyll,  syr. 

Ma’  gita  fi  well  cynllun.  Genius  yw  Ifan  Dafydd. 
Mae  e’n  mechanical  genius.  Mae  e’  wedi  ’nithur 
sawl  invention  fach  yn  y ffowndri,  ac  y mae  y rhain 
wedi  bod  o fontesh  fawr  i’r  cwmpni  yn  y wlad  hyn 
ac  yn  Germani.  A ni  bia’r  sole  patent rights ! Heblaw 
scrifennu,  mae  eJ  wrthi  ’nawr  yn  stydio’n  galed  am  y 

Whitworth  Scholarship^  ac  os  ’nilliff  e honno,  fe 
gaiff  ’i  ysgol  am  ddim,  a maintenance  grant.  Ei 
amcan  e’  ’nawr  yw  cyrnhoi  dicon  o arian  i gatw  ’i 
dad  a’i  fam  yn  gwmffwrddis  hyd  nes  y bydd  e’  weti 
cwpla  yn  y coleg. 

MR.  MORDECAI  : Fe  roia  i stop  — eternal 

stop — ar  y “ Whitworth  Scholarship  ” a’r  4 4 Gwron 
Cwmrâg  M cyn  y bydda  i wedi  cwpla  âg  e’  Ma’ 
dyn  felna  yn  rhy  ddanjerus. 

MR.  LUCAS  : Hanner  muned,  syr  ; ma’  llawer 
ffordd  i ladd  ci  heb  }i  grogi. 

MR.  MORDECAI  : Beth  ti’n  feddwl  ? 

MR.  LUCAS  : Ennill  Ifani’n hochorni  Cynnyg 
ysgol  iddo  fe,  a lle  fel  assistant  manager  ar  ol  cwpla’r 
coleg. 

MR.  MORDECAI  : Lucas,  os  colled  arno  ti  ? 
Fi  yn  mynd  i educeto  scempyn  felna!  Na  wna  byth, 

aped  y farn ! 

MR.  LUCAS  : Wel,  fe  alla  i broffwydo  beth 
fydd  yn  dicwdd  os  trowch  chi  Ifan  o’r  gwaith.  Fe 
fydd  Ifan  yn  câl  ’i  nithur  yn  agent  i ’r  Undeb  gweith wyr 
dur  newydd.  Fe  fydd  victimiso  Ifan  y very  peth  i roi 
nerth  i’r  movement  newydd. 

MR.  MORDECAI  (yn  meddwl  am  eiliad)  : Wyt 
ti’n  gweld  ymheil,  Lucas.  Ma’r  gweithwyr  wedi 
câl  ’u  gwerthu  o’r  blân  drwy  brynu  eu  harweinydd. 
Every  man  has  his  price.  Fe  gawn  weld.  Galw’r 
deputation  miwn,  Lucas. 

(Ifan  a phedwar  o}i  gydweithwyr  yn  dod  i mewn 
yn  hen  noeth,  ac  yn  foesgar.  Mr.  Mordecai  yn 
eistedd  i lawr  â’i  het  ar  ei  ben,  ac  yn  smocio  cigar.) 

IFAN  : Mr.  Mordecai,  yr  wyf  wedi  dod  yma  heddy 
ar  ran  ac  ar  gais  fy  nghydweithwyr,  gan  obeithio 
y bydd  i chi  wrando’n  ffafriol  ar  ein  cais.  Yr  ydym 
yn  cynrychioli  pob  dosbarth  o weithwyr  y gwaith  dur 
a’r  gwaith  alcan,  ac  y mae  y ceisiadau  gyflwynir  i 
chwi  wedi  eu  mabwysiadu’n  unfrydol  mewn  mass 
meeting  o'r  holl  weithwyr.  Cyn  myned  at  fanylion 
ein  cais,  goddefwch  i mi  aîw’ch  sylw,  syr,  at  sefyllfa 
bresennol  pethau  yn  y gwaith. 

MR.  MORDECAI  : Hanner  muned.  Falle  y bydd 
y deputation  cysled  a gatel  i ni  gâl  gair  yn  breifet 
gynta  gita’ch  spohesman  chi,  cyn  trafod  y mater 
ymhellach. 

(Ar  ol  cydymgynghorif  y deputation  yn  caniatâu, 
ac  Ifan  yn  aros.) 

MR.  MORDECAI  : ’Nawr,  wsi,  cyn  mynd  miwn 
i achos  y dynion,  ma’n  iawn  i ti  ddiall  y’n  bod  ni’n 
gwpod  pwy  yw  “Llais  o’r  Dyfnder}>  sy’n  scrifennu 
i»r  ‘ ‘ Gwron  Cwmrag,,>  ac  yn  codi’r  gweithwyr  ym 
mhenne’r  mishtri  ishta  haid  o gacwn. 

IFAN  : 'Dos  dim  ofon  na  ch’wilydd  arno  i i 

gyfadde  taw  fi  yw  “Llais  o’r  Dyfnder.” 

MR.  MORDECAI  : Y corgi  bach  ishtagwyti! 

Yn  câl  dy  fara  a chaws  gitani,  câl  lle  da  yn  y ffowndri 
a wetyn  ’ny  yn  y’n  diarhebu  ni  fel  pe  byse  ni’n  Irish. 
Rhag  dy  gwilydd  di! 

IFAN  : Beth  bynnag  y’  chi  weti  roi  i fi, 

Mr.  Mordecai,  ’w  i weti  talu  am  dano  ddwsenni  o 
weithe. 

MR.  LUCAS  : Celwdd  yn  dy  ddannedd  di,  Ifan. 

IFAN  : Mr.  Lucas,  ma’ch  cydwybod  chi’n  gweyd 
wrtho  chi  ’mod  i’n  gweyd  y gwir.  Beth  am  yr 

automatic  coupler  ? 

MR.  LUCA.S  : Beth  sy’  ishe  i grotyn  tlawd  fel  ti 
i interfero  ym  musnes  y gweithwyr.  Stica  at  dy 
wersi. 

IFAN  : Pwy  ond  y tlawd  sy’n  diall  cwyn  y tlav/d  ? 
Mr.  Lucas,  ych  chi’n  gwpod  beth  yw  bod  yn  grotyn 
tîawd  fel  fi,  a pob  parch  i chi  am  y’ch  bod  chi  wedi 
dringo  i fod  yn  fanager  gwaith,  ac  yn  ddyn  o safle. 
Mr.  Lucas,  peidiwch  anghofio’r  graig  o’r  hon  y’ch 
naddwyd,  a’r  ffôs  o’r  hon  y’ch  cloddiwyd. 
Mr.  Mordecai,  rhowch  ystyriaeth  ffafrioî  i gais  y 

gweithwyr.  Ennill  i chi  yn  y pen  draw  fydd  câl 
gweithwyr  boddlon  a chymdogaeth  hapus  yn  lle  tlodi 
ac  anesmwythter  diwydiannol. 

Mr.  LUCAS  : ’R  wyt  ti’n  ifanc,  Ifan,  yn  llawn 

0 freuddwydion,  ac  yn  llawn  sêl  tros  y dinon. 
Watsha  di  na  throia  nhw  ddim  arno  ti  fel  y ma’  nhw 
weti  troi  ar  dy  well  di  lawer  gwaith  o'r  blân. 

IFAN  : Cwestiwn  o egwyddor  a dyletswydd  y w hi 
gita  fi.  Cri  y tlawd  a’r  anghenus  sydd  wedi  ’ngalv/ 

1 oddiwrth  y'm  llyfre  a ma’n  rhaid  i fi  aberthu. 
MR.  LUCAS  : Aberthu’r  coleg  a’r  siawns  i fod 

yn  civil  engineer. 

IFAN  : Ie,  hynny,  os  bydd  raid. 

MR.  LUCAS  : Ifan,  grondo  arno  i.  Ma' 

Mr.  Mordecai  a finne  wedi  bod  yn  whilia  gita'n 
giddil.  ’R  y'n  ni’n  meddwl  y dylet  ti  gael  gwell 
scope  i’r  inventive  talent  sydd  ynot  ti,  ac  y mae 
Mr.  Mordecai,  dros  y cwmpni,  yn  barod  i dalu  o dy 
flân  i gâl  yr  addysg  ore  yn  y coleg  gore’n  y 
deyrnas. 

MR.  MORDECAI  : A mwy  na  hynny.  ’R  y’n 
ni  yn  foddlon  i gadw  dy  dad  a dy  fam  yn  gysurus,  a 
rhoi  lle  i ti  fel  assistant  manager  o dan  Mr.  Lucas. 

IFAN  ( yn  wawdlyd ) : A beth  yw  pris  yr  holl 
ragorfreintiau  hyn  ? 

MR.  MORDECAI  : 0 dim  byd.  ’R  y’n  ni  am  i 
ti  fynd  i’r  coleg  yr  wythnos  nesa’,  a fe  fydd  Lord 
Pentregethin  yn  ’nithur  pob  necessary  arrangements 

gyda’r  authorities  yn  y Royal  College  of  Science  yn 

Llunden. 

IFAN  : Mewn  iaith  bîaen,  ’rych  chi  am  i fi  droi 
yn  Judas.  ’Rych  chi  wedi  camsynied  eich  dyn,  syr. 

MR.  LUCAS  : Nonsensel  Pwy  droi  yn  Judas 
fyddi  di.  Pan  ddewi  di  ’nol  fel  assistant  manager, 
fe  fyddi’n  gallu  helpu  mwy  ar  dy  gydweithwyr.  Fe 
fydd  clust  y mishtri  gyda  ti,  a fe  elli  wella  cyflwr 
y gweithwyr  mewn  llawer  ffordd. 

IFAN  : Oti  chi  weti  ’nithur  hynny,  Mr.  Lucas  ? 
Chafwsneb  well  cyflenachi  iunionicamy  gweithiwr. 
Cnawd  o’u  cnawd,  ac  asgwrn  o’u  hasgwm,  a faint 
y’ch  chi  weti  ’nithur  drosti  nhw.  Faint  well  yw  y 
gweithwyr  heddy  nag  o’en  nhwucen  mlynedd  yn  ol 
pan  o’ech  chi  yn  weithwr  tlawd  fel  finne. 

MR.  MORDECAI  : Paid  ateb,  Lucas.  ’W  i’n 
aros  am  dy  atebiaddi  i gynnyg  ymishtri.  Wyt  ti’n 
derbyn  y cynnyg  ? 

IFAN  : Troi’n  durncoat  a bradychu  ymddiriedeth 
fy  nghydweithwyr  ? Na  wnaf  byth! 

MR.  MORDECAI  : Wyt  ti’n  gwpod  y canlyniad. 

IFAN  : Câl  ’y  nhroi  bant  o’r  gwaith.  Allwch 
chi  ddim  ’nithur  rhacor. 

MR.  MORDECAI  : Na  alla  i’n  wir.  Aros 

dipyn  bach.  Ma  rhaid  i ti  gliro  mâs  o’r  gwaith 
a ma’  rhaid  i dy  dad  a dy  fam  gliro  mâs  o Tŷ  Hen. 

IFAN  : Mr.  Mordecai,  actwch  y bcneddwr.  Am 
dano  i’n  hunan,  ’w  i’n  barod  i dderbyn  cosp  arferol 

pob  un  sy’n  treio  gwella  'r  byd.  Ond  peidiwch  troi 
'nhad  a mam  mâs  o Tŷ  Hen.  Ma’  teulu  ’nhad  yn 
by w ’no  ers  cantodd,  ymhell  cyn  i gwmpni  ’r  gwaith 
dur  brynu’r  ’stât.  Ma  pob  carreg  a llwyn  yn  Tŷ  Hen 
yn  gysegredig  i ’nhad  a mam. 

MR.  MORDECAI  : Os  nag  wyt  ti’n  derbyn  y 
cynnyg,  ma’  rhaid  i chi  gliro  mâs  cyn  diwedd  yr 
wthnos. 

IFAN  : Y’  chi’n  fwy  creulon  na  landlords  yr 

Iwerddon. 

MR.  LUCAS  : Meddwl,  Ifan,  am  dy  dad  a dy  fam 
yn  câl  ’u  twîu  i ben  hewl  yn  ’u  hen  ddyddie.  Meddwl 
am  y dyfodol  disgler  ma’  Mr.  Mordecai  yn  gynnyg  i ti, 

a meddwl  am  Ruth. 

IFAN  : Y’  chi,  Mr.  Lucas,  yn  napod  ’nhad  yn 
nêt.  Fe  fyse’n  well  gita  ’nhad-  ’y  ngweld  i’n  gorff 
wrth  ’i  drâd,  na  ’ngweld  i’n  troi’n  fratwr.  A Ruth, 
— anwylyd  fy  mynwes — ffordd  allwn  i ofyn  iddi  hi 
roi  ’i  llaw  i fì  ar  ol  derbyn  tâl  y bratwr.  Fe  fyse 
ffrwyth  y brâd  yn  gwahanu  rhyngto  ni  am  byth. 
Fe  fyswn  yn  dishgyn  yn  ’i  golwg  hi  yn  îsh  na  rodni 
penna’r  gwmdogeth. 

MR.  MORDECAI  : Pwysa’r  canlyniade’n  ofalus. 
Ar  un  ochor — addysg,  parch,  llwyddiant  ; ar  yr 
ochor  arall — colli  popeth. 

IFAN  : Colli  popeth  ond  enw  da. 

MR.  MORDECAI  : ’Nawr,  sut  mae  hi  i fod  ? 

Wyt  ti’n  derbyn  neu  wrthod. 

IFAN  : Gwrthod  gyda  dirmyg. 

MR.  MORDECAI  : Lucas,  galw  y deputation 

miwn.  Fe  wna  i short  work  o’r  corgi  bach  hyn  a’r 
deputation.  (Y  deputation  yn  dod  i mewn.) 

MR.  MORDECAI  : Wel  boys,  ma’r  cwmpni 

weti  rhoi  ystyrieth  fanwl  i gais  y gwithwyr,  a ma’ 
nhw  wedi  dod  i’r  penderfyniad  nad  alla  nhw  ddim 
caniatâu  yrun  o ddimands  y gweithwyr.  Ma’  nhw 
wedi  consulto  â mishtri  erill,  ac  wedi  fhndo  mâs  fod 
y cyfloge  a’r  orie  gwaith  yn  depig  i weithfeydd  dur 
erill,  a dy’  nhw  ddim  yn  gweld  ’u  ffordd  yn  glir  i 
ystyried  y mater  ar  hyn  o bryd.  Ma’r  mishtri  yn 
timlo  hefyd  fod  y gwithwyr  yn  câl  ’u  camarwain  gan 
y papurau  wthnosol,  ynenwetig  y “Gwron  Cwmrag” 
a ma’  nhw  wedi  câl  mas  taw  Ifan  Dafydd,  spohesman 
y’ch  deputation  chi,  yw’r  scrifennwr  sy’n  scrifennu 
o dan  y ffugenw,  ” Llais  o’r  Dyfnder.”  Yn  blaim, 
dyma  benderfyniad  y cwmpni — gwrthod  demands  y 
gweithwyr  en  hloc,  a rhoi’r  sac  i “Llais  o’r 
Dyfnder.” 

IFAN  : A dyma  beth  y mae  y mishtri  yn  ’i  alw’n 
gyfiawnder!  Mr.  Mordecai,  dadleuwch  gais  y 
gweithwyr  yn  deg.  (Mr.  Mordecai  yn  troi  ei 
gefn.)  Weî,  os  mai  dyna’r  ffordd  y’ch  chi’n 
ymddwyn,  mae’n  rhaid  i’r  gweithwyr  ddefnyddio 
moddion  arall. 

MR.  MORDECAÎ  (yn  wynehu  Ifan)  : 0 ? 

a beth  yw  hynny  ? 

IFAN  : Streic. 

MR.  MORDECAI  : (yn  wawdlyd)  Streic!  Twt, 
twt!.  ’R  wy’  weti  clywed  ffwlbri  felna  o’r  blân. 
Fe  gawn  weld,  yr  upstart  bach.  Ond  cofiwch  hyn 
(gan  droi  at  y lleill)  os  dewch  chi  mâs  ar  streic — it 
will  be  a fight  to  the  finish,  boys , and  I shall  win . 
Lucas,  agor  y drws. 

(Y  deỳutation  mynd  allan.  Ifan  yn  olaf.) 

I F A N (yn  wynebu  Mr.  Mordecai)  : 
Mr.  Mordecai,  y’  chi  yn  cwmryd  mantais  anheg  o’ch 
safle.  Ma’ch  ymddygiad  chi  yn  hollol  anheilwng  o 
foneddwr.  (Mr.  Mordecai  yn  cyfeirio  ei  fys  at 
y drws.)  Pan  gwrddwn  ni  nesa,  syr,  falle  y byddwch 
wedi  newid  y’ch  meddwl.  (Yn  mynd  maes.) 

MR.  MORDECAI  : Lucas,  caea’r  drẃs. 

Llen. 

ACT  III. 

[Golygfa — Bwthyn  Nanni’r  Cwar.] 

MORGAN  : Estyn  y Beibil  i fi  Nan.  Ble  lice  ti 
i fi  ddarllen  ? 

NANNWS  : Darllen  abothti  Ein  daearol  dŷ  o’r 
babell  hon.M  ’R  Apostol  Paul  sgrifennws  e,  ontefe, 
Morgan  ? 

MORGAN  : Wyt  ti  lawr  yn  y pant  heno,  Nan  fach, 
’wi’n  gweld.  Meddwl  am  Tŷ  Hen,  spo  ? 

NANNWS  : Ie  ; shwd  gesest  ti,  Morgan  ? Ie, 
meddwl  am  Tŷ  Hen,  ble  buo  ni  mor  gysyrus,  ble 
cwnson  ni’r  plant,  ag  o ble  y claddson  ni  nhw  gyd 
ond  Ifan. 

MORGAN  : Ma’  atgofion  cymysg — melys  a 

chwerw — am  Tŷ  Hen. 

NANNWS  : Fe  blannes  lwyn  rosmari  pan  anwd 
Etw,  a choeden  lilac  pan  anwd  Siw  fach.  Ma’  nhw’n 
tyfu  yn  y pâm  blote  o flân  Tŷ  Hen,  ac  yn  blodeuo 
’leni  cysled  ag  ariod.  Ma  Etw  a Siw  fach  yn  cysgu’n 
dwel  ym  mynwent  Hafod-y=Wadd,  a dyma  ni  weti 
câl  ’n  twlu  i ben  hewl.  Mae’n  anodd  dirnad  troion 
Rh agluni  eth , Mor gan . 

MORGAN  : Gweld  o ran  y’n  ni,  Nan  fach.  Fe 
gewn  y datguddiad  llawn  ry w ddwarnod,  ac  esboniad 
ar  y cyfan.  “ Pe  lladdai  Efe  fi,  eto  mi  a ymddiriedaf 
ynddo.”  Dyna  beth  wetws  Job,  a fe  gafws  e’ 
brofì  gwaetha’r  hen  fyd  ’ma.  A wetyn  ’ny,  beth 
yw  cwpwl  o fiynydde  o ofid  ar  y ddaear,  pan  y mae 
tragwyddoldeb  o fwynhad  o’n  blaene  ni’r  ochor  draw. 
A fe  gewn  weld  Etw  a Siw  fach  eto. 

NANNWS  : Ma’  ffydd  tuhwnt  gita  ti,  Morgan. 
Fe  fyswn  i weti  torri  ’nghalon  ys  lawer  dydd  onibai 
dy  fod  ti’n  gweld  ochor  ole’r  cwmwl  wastod. 

MORGAN  (yn  rhoi  ei  law  ar  y Beibl ) : Dyma 
ffynhonnell  ’y  nghysur  i.  Hwn,  ag  emynne  Williams, 
Pantycelyn,  Dafydd  William,  ag  Ann  Griffis. 
Shwd  ma’  dy  ffêfret  emyn  di’n  gweyd  wrth  sôn  am 
ochor  ole’r  cwmwl.? 

NANNWS  : Ie,  atrodd  hwnna,  Morgan.  Fe  alli 
di  atrodd  emyn  a rhoi  synnwyr  yndo  fe  wrth  ’i  weyd 
e’. 

MORGAN : 

Ni  phery  ddim  yn  hir 
Yn  ddu  dymhestlog  nos  ; 

Ni  threfnwyd  amser  maith 
I neb  i gario’r  groes  ; 

Mae’r  hyfryd  wawr  sy’n  torri  draw 
Yn  dweyd  fod  bore  braf  gerllaw. 

Mi  wela’r  cwmwl  du 
Yn  awr  yn  dechreu  ffoi, 

A gwynt  y gogledd  sy 
Ychydig  bach  yn  troi  ; 

Nol  tymestl  fawr,  daw  yn  y man 
Ryw  hyfryd  hin  ar  f’enaid  gwan. 

NANNWS  : On’d  dy*  nhw’n  ffein,  Morgan  ? 

Ond  y pennill  d’wetha  sy’n  grand.  Cana  fe,  Morgan. 

MORGAN  : Cana  di’r  *alaw  ; fegana  inne’r  bass. 

Y DDAU : 

Mi  welaf  oleu’r  haul 
Ar  fryniau’r  nefol  wlad, 

Yn  dangos  imi  sail 

Fy  ngobaith  a’m  ryddhad  ; 

Fy  enw  sydd  ar  lyfrau’r  nef, 

Ac  nid  oes  a’i  dilea  ef. 

NANNWS  : Fe  allse  fod  yn  wath  arno  ni,  Morgan. 
Ma’  gita  ni  dwishged  i fod  yn  ddiolchgar  am  dano. 

MORGAN  : “ Mi  a fum  ieuanc,  ac  yr  ydwyf  yn 
hen,  eto  ni  welais  y cyfìawn  wedi  ei  adu,  na’i  had  yn 
cardota  bara.”  A dyma  ni,  er  bod  Ifan  wedi  câl 
ei  droi  mâs  o’r  ffowndri,  a weti  gorffod  mynd  i witho 
dan  ddiar,  yn  gallu  citsho’r  ddoi  pen  llinyn  ynghyd 
yn  od  o ddeche. 


Lenox,”  neu  “ Gwladys,”  o’r  “ Caniedydd  Cynulleidfaol.” 

NANNWS  : Hen  dro  mên  odd  troi  Ifan  bant  o’r 
gwaith,  a fynte  ddim  ond  weti  ’nithur  ’i  ddyletswdd. 
A’r  dynon  wetyn  ’ny  odd  e’  wedi  sefyll  drostyn’  nhw, 
yn  troi  cefne  arno  fe,  ac  yn  cwmpo  miwn  i delere’r 
mishtri. 

MORGAN  : Whare  teg  i’r  gweithwrs.  Pan  bo 
bara  chaws  dyn  miwn  danjer,  mae’n  anodd  wmladd 
â dim  byd  wrth  gefen.  Fe  ddylse ’r  dynon  byrtoi 
’mlân  cyn  wmladd  â’r  mishtri.  Pwy  iws  i boced 
wâg  wmladd  gita  phoced  lawn  ? Dyna  style  y byd 
o itrech  acha  pethach,  wyt  ti’n  gweld  ? Ond  w i’n 
gweld  gloewach  nen  o flân  gweithwyr  y wlad,  a fe 
gei  di  weld  nad  aiff  ymdrech  Ifan  ddim  yn  ofer  yn  y 
pen  draw. 

NANNWS  : Fe  íuws  Ifan  yn  Iwcus  i gâl  gwaith 
ym  Mhwll  y Cape. 

MORGAN  : A fe  fuon  ninne’n  lwcus  fod  tŷ  yr 
hen  Nanni  o’r  Cwar  yn  wâg.  Os  yw  gweddi’n 
cysegru  lle  fe  ddylse’r  tŷ  yma  fod  yn  wir  deml  i’r 
Brenin  Mawr,  wath  o’dd  yr  hen  Nanni  yn  un  o 
ragorolion  y ddaear,  ac  yn  wir  fam  yn  Israel. 

NANNWS  : Ma’  Ifan  yn  dwad  yn  ’i  flân,  hed. 

MORGAN  : Oti,  ma’r  gaffer  ag  ynte’n  dicyn  o 
bartners.  Ma’n  depig  ’u  bod  nhw  gita’i  giddyl  yn  yr 
un  classis  yn  ’Bertwe  pan  o’dd  Ifan  yn  y gwaith  dur. 

NANNWS  : Hen  waith  danjeris  yw  gweitho  dan 
ddiar,  ond  fe  gei  di  weld  y bydd  Ifan  ni  cyn  pen  llwer 
o flynydde  yn  fanijer  acha  pwll  glo. 

MORGAN  : Fyswn  i’n  synnu  dim.  Fe  wetws 
Wil  Hari  wrtho  i na  fyse  fe’n  synnu  dim  pe  byse’r 
gweithe  dur  yn  darfod  yn  y cymydd  hyn,  a phwlle  glo 
wrth  yr  ugeine  yn  câl  ’u  hacor  ’ma,  ishta  Cwm 
Rhondda. 

NANNWS  : Ond  fe  fydd  rhaid  i Ifan  aros  yn  hir 
cyn  paso’n  fanijer — ’dos  dim  llwer  o shawns  gita 
fe  nawr  i weitho  ’i  ffordd  ymlân. 

MORGAN  : Trueni  ofnatw  na  fyse  gita  ni  fodd 
idd  ’i  hala  fe  i’r  coleg.  Ma  prinder  arian  weti  moci 
llwer  i dalënt.  Shwd  ma’  cyfieithiad  Caledfryn  o’r 
farwnad  Saesneg  yn  mynd  : 

* * Llawer  blodeuyn  a enir 
I wrido  o olwg  y byd  ; 

Gwasgara  ei  fwyn  beraroglau 
Ar  awyr  yr  anial  i gyd.” 

(Cnoc  wrth  y drws.) 

NANNWS:  Dewch  miwn. 

Y MERICAN  : Nosweth  dda.  Maddeuwch  i fi 
am  y’ch  disturbo  fel  hyn.  Wi  weti  colli’m  ffordd, 
’w  i’n  geso.  Fe  gamsynes  ar  y croshewl.  ’W  i ar 
y’m  ffordd  i bentre  Hafod-y-Wadd  i weld  rhai  sy’n 
blongo  i fi. 

NANNWS  : Pwy  alla  nhw  fod,  Morgan.  Beth 
yw  ’u  henwe  nhw,  syr. 

Y MERICAN  : Enw’n  whâr  yw  Nannws,  a — 

NANNWS  (yn  gynhyrfus)  : Etw,  os  posib  ! Nid 
ti  yw  Etw,  ie  fe  ? 

Y MERICAN  : le,  Ji  yw  Etw.  Nid  ti  yw 

Nannws  ? Wel ! O’r  annwl  ! Nannws  fach! 

NANNWS  : Etwart,  o ble  dethot  ti.  Ishte  lawr. 
Pwy  feddylse  ? 

Y MERICAN  : Wel  dyma  beth  yw  surprise 

pachet.  Wyt  ti  weti  altro,  Nannws,  fel  fìnne,  ond 
ma’  cystel  complexion  gita  ti  a phan  o’et  ti  yn 
Waunyfrân,  ’s  lwer  dydd.  A dyma  Morgan,  ie  fe  ? 
Weì,  shwd  wyt  ti  ? Mae’n  dda  gita  fi  dy  weld  ti. 

MORGAN  : Wel,  dymani’n  cwrdd  am  y tro  cynta’* 
Ma’n  ddrwg  gita  fi  na  fyse  gita  fi  lle  mwy  stanj  i roi 
eroeso  i ti,  wâth  wi’n  gweld  dy  fod  ti’n  câl  byd  da  yn 
rhwle. 

Y MERICAN  : O.K.  Morgan.  Nan,  paid  trwplu 
i ’nithur  bwyd  i fi.  Fe  geso  fwyd  yn  yr  hotel  yn 
’Bertwe.  ’Dodd  dim  bwyd  idd  ’i  gâl  yn  y cars 
fel  sy  mâs  gita  ni  yn  y Statesy  wyddoch.  Ond 
’nawr,  gadewch  i fi  gâl  clwed  y’ch  hynt  chi.  Beth 
y’ch  chi’n  ’nithur  man  hyn.  Own  ni’n  meddwl  taw 
yn  Tŷ  Hen,  Hafod-y-wadd,  oech  chi’n  byw. 

MÖRGAN  : Gwed  wrtho  fe,  Nannws. 

NANNWS  : Na,  gwed  ti. 

MORGAN  : Wel,  i dorri’r  stori’n  fyr — fe  wetiff 
Nan  y geire  rhwng  cromfache  wrtho  ti  ’to — i ddechre 
yn  y dychriad.  Ar  ol  i Nannws  a fi  brioti,  fe  fuon 
yn  by  w yn  eitha  deche  ag  yn  gallu  doti  ceinog  fach 

40 


COLLI  AC  ENNILL 


biwr  heibo.  Ond  fe  geso  anhap  i ’nghefen 
ysgwythyrodd,*  yn  Slent  Cwmbach.  Cheso  i ddim 
pensen  goch  gita’r  mishtri,  ag  onibai  am  glwb  yr 
Iforiaid,  fe  fyse’n  eitha  clawd  arno  ni. 

NANNWS  : Fe  welson  amser  caled  pyrtynny. 

MORGAN  : Fe  fues  fîwyddyn  ar  ’y  nghefen,  a 
phan  codes  i,  own  i’n  glymhercyn  teg.  Fe  geso 
waith  ar  yr  hewl,  a dyna  ’ngwaith  i ’nawr. 

Y MERICAN  (yn  dosturiol)  : Poor  fellow  bach. 
Ond  beth  am  y plant  ? 

MORGA'N  : Weta  i ddim  wrtho  ti  am  Etw  gafws 
’i  enwi  ar  dy  ol  di,  nag  am  Siw  fach  enwd  ar  ol  ’mam. 
Ma  nhw’n  gorwedd  yn  dwel  yn  y fynwent.  Ond 
ma’  Ifan  y crotyn  ienga’n  fyw,  a genius  yw  e’,  er 
taw  fi  sy’n  gweyd.  Fe  gafws  waith  yn  y ffowndri, 
ag  odd  e’n  gweitho  ’i  ffordd  ymlân  i’r  coleg. 

Y MERICAN  : Os  dim  byd  yn  well  na  scientific 
education , Morgan. 

MORGAN  (yn  amheus)  : Gwêd  ’ny.  Ond  fe  âth 
Ifan  i weld  gweledigaethe  ag  i drio  doti  ’rhen  fyd 
’ma’n  gwmws.  Fe  fuws  yn  scrifennu  i’r  papyre, 
a fe  âth  yn  spohesman  gita’r  deputation  o flân  y 
mishtri  i hawlio  gwell  cyfloge,  llai  o orie,rac*  felly 
yn  y blân.  Y diwedd  fu,  i Ifan  gâl  y sack}  ag  i ninne 
gâl  y’n  troi  mâs  o Tŷ  Hen  ar  ddwarnod  o notis. 

Y MERICAN  : Scandalous , Morgan  ! 


*Ys  gwaeth  yr  oedd. 

MORGAN  : Fe  deimlws  Ianto’n  whith  ofnatw  ; 
colli  ’i  shawns  am  y “ Whitworth  Scholarship  ,” 
a’r  coleg,  ond  ’dyw  e’  ddim  weti  danto,  er  ’i  fod  e’ 
weti  colli  *i  le  yn  y gwaith  dur,  a weti  colli  yi  gariad 
yn  y fargen.  Ond  fe  withiff  Ifan  ’i  ffordd  ymlân. 

Y MERICAN  : He’s  it,  I rechon.  Wel,  Nannws 
W i’n  geso  fod  ne’ er  do  well  y teulu  wedi  dwad  ’nol 
in  the  nick  of  time.  MaJ  Etw  Llety  Ffwlbert  wedi 
taro  oil — struch  oil — beth  yw  e’nGwmrâg,  gwedwch. 
Ond  ta  p’un,  ’w  i’n  ddyn  apal  a dicon  o fodd  gita  fì  i 
roi  whare  teg  i Ifan  i witho’i  ffordd  ymlân.  Ond  ble 
ma’  Ifan  ? 

NANNWS  : Fydd  e’  ddim  yn  hir,  ’nawr.  ’R  y’n 
ni  yn  ’i  erfyn  e’  bob  muned.  Fe  ddylse  fod  ’ma 
erbyn  hyn.  Ond  gad  i ni  gâl  clwed  dy  hynt  di, 
Etwart. 

Y MERICAN  : Wel,  fel  wyt  ti’n  cofìo,  ar  ol  yr 
unfortunate  speculation  yn  y gwaith  tin,  fe 
benderfynes  fynd  i’r  ’Merica,  a fe  shipes  fel  morwr 

0 flan  y mast  acha  llong  hwylie  yn  mynd  o ’Bertwe 

1 Baltimore.  Fegeson  y’n  twlu  ’nol  a mlân  ar 
yr  AÜantic  am  bythawnos  a phump  dwarnod  i gâl 
bod  yn  exact,  ac  yn  y diwedd  fe  âth  yr  hen  long  yn 
complete  wreck  ar  greigie  Nova  Scotia. 

NANNWS  : Ble  ma’  rheiny,  Etwart. 

Y MERICAN  : Yn  North  America . Fe  foddwd  bron 
pobun,  ond  achos  ’mod  i’n  nofiatwr  da— dyna  un 

peth  ddysges  i’n  nêt,  ta  pun,  yn  yr  afon  Gwendreth — 
fe  ddetho  i’r  lan  yn  fyw. 

NANNWS  : Fe  gafws  ddiangfa  ryfedd,  ond  do  fe, 
Morgan  ? 

MORGAN  : “ Tr  Arglwydd  y perthyn  diangfâu 
rhag  marwoleth.,, 

Y MERICAN  : Weî,  âf  íì  ddim  i atrodd  am  yr 

hard  times  geso  i am  dros  thirty  years  ym  mhob 
State,  o New  York  i’r  Pacific.  Fe  fues  yn  'y  nhro 
yn  bopeth  bron- — shoeblack}  brahesman,  cowboy, 
reporter,  a prospector. 

NANNWS  : Rhwpeth  tepig  i Inspector  yn  y’n 
gwlad  ni,  sposo!  Wel,  ’rwyt  ti  wedi  dod  ymlân. 

Y MERICAN  : Off  the  mark,  wir,  Nannws.  Pros- 
pector,  nid  /wspector.  Looking  out  for  something, 
not  prying  into  things,  Nannws.  Dishgwl  am  gopor, 
ne  arian,  ne  our,  wyt  ti’n  gweld.  Washout  o'dd  hi 
o hyd — blwyddyn  ar  ol  blwyddyn — nes  own  i weti 
danto'n  lân.  Ond  the  darkest  hour  is  nearest  dawn . 
Fe  droiws  y lwc  yn  syten.  Un  dwamod  own  i weti 
bod  mâs  yn  Roaring  Creek  yn  prospecto  trw’r  dydd, 
ag  yn  starto  ’nol  i’r  camp  yn  eitha  digalon,  pan  y 
tares  i ar  feiner  o Felin  Heli — Cymro  o’r  hen  wlad, 
o'dd  weti  cwrdd  ag  anhap  tost,  ag  weti  torri  'i  giin. 
Fe  caries  e’  i’r  camp  a fedendes  arno  fenes  y gwelîws 
e'. 

MORGAN  : Teilwng  o Gymro  o Shir  Gârî  Dýna 
beth  o’dd  Samaritan!  ond  te  fe,  Nannws  ? 

Y MERICAN  : Fe  ddethon  yn  chums  mawr,  a fe 
ethon  yn  worhing  partners—share  and  share  alike. 
Rhwffordd  fe  fuon  yn  lwcus  diginnig  o’r  amser 
hynny  ’mlân — fe  dar’son  ar  y richest  claim  in  the 
State  of  Oregon — a dyma  fi  yn  ddyn  cyfoethog,  a 
dicon  o arian  i byrnu  Llety  Ffwlbert  a Tŷ  Hen,  ag 
i roi’r  very  best  education  i Ifan. 

NANNWS  : Ond  beth  am  dy  wraig  a dy  blant. 
Nid  hen  fab  wyt  ti,  os  posib! 

Y MERICAN  : le,  ’Dyw’r  gold  fever — ydwymyn 
our — unwaith  y citshiff  hi  mwn  dyn,  ddim  yn  rhoi 
amser  iddo  fe  feddwl  am  bethe  fel  ’na,  ond  ’w  i’n 
awyddus  i weld  Ifan. 

NANNWS  : Fe  ddylse  fod  ’ma  ’nawr.  ’W  i fel 
be  byswn  i’n  clwed  sŵn  ’i  drod  e’ — (sŵn  a chyffro 
tuallan  ; Nan  yn  agor  y drws  ac  yn  edrych  allan). 
Beth  yw’r  mater,  Morgan  ? Ma’r  hewl  yn  llond  o 
ddinon  a phobun  yn  rhiteg  tsha’r  pwll.  (Nannws 
yn  clustfeinio  ; sŵn  a chyffro  cynyddol  tuallan.) 
Shanko,  dere  ’ma  ; beth  yw’r  mater,  beth  sy  weti 
dicwdd  ? 

SHANKO  TYWITH  : Ma’  dŵr  weti  torri  miwn 
i Bwll  y Cape. 

NANNWS  : Oti’r  dynon  yn  sâff  ? 

SHANKO  : Ma  pobun  weti  ciradd  pen  y pwll  ond 
petwar  ; a dos  dim  gobeth  am  un  o’r  petwar,  amo’i 
ofon. 

NANNWS  : O diar,  diar  ! Os  dim  o Ifan  yn  un 
o’r  petwar,  Shanko  ? (Shanro  yn  ddistaw.) 

MORGAN  : Dishgwl  yn  ’y  ngwyneb  i,  Shanko. 

Y MERICAN  : Out  with  it,  man. 

(Shanko  yn  cuddio  ei  wyneb  yn  ei  ddwylaw, 
ac  yn  siglo  gan  deimlad  dwys.) 

NANNWS  : O Ifan!  Ifan  ! Jest  pan  o’dd  yr 

haul  yn  codi,  a'r  cwmwle’n  cliro.  0!  shwd  wyt 
ti'n  gallu  cysoni  peth  fel  hyn,  Morgan  ? 

MORGAN':  Yr  Arglwydd  a roddodd,  yr 

Arglwydd  a ddygodd  ymaith.  Bendigedig  fyddo  enw 
yr  Arglwydd.M 


Llen. 

ACT  IV. 

[Golygfa — Bwthyn  Nanni'r  Cwar.  Cwrdd 
gweddi  yn  dibennu.  Cenir  yr  emyn*  : 

“ Y fraich  sÿn  hollti'r  mor , 

' A throi’r  Iorddonen  gref, 

Sÿn  awr  yn  dal  y gwan 
I deithio  tua’r  nef. 

Mae  dtwyfol  rym  ym  mraich  fy  Nuw 
I gadw  eiddil  gwan  yn  fyw .” 

(Christmas  Evans.)] 

PARCH.  ORWIG  PARRY  (ar  ol  iddynt  orffen 
canu)  : Annwyl  frodyr  a chwiorydd,  yr  ydym  wedi 
câl  cyfarfod  â’i  lond  oo’r  nefoedd.  Mae  rhyw  naws 
nefolaidd  ar  bob  rhan  o’r  moddion.  Pwy  ŵyr  na 
ddyry  yr  Arglwydd  waredigaeth  fuan  i’r  pedwar 
brawd  sydd  ers  deng  niwrnod  ym  mro  a chysgod 
angeu.  Rhyfedd  fel  yr  ydys  wedi  gallu  cloddio  mor 
gyflym  drwy’r  graig  galed.  Mae’n  syndod  meddwl 
fel  y darfu’r  achubwyr  dewr  glywed  sŵn  curo 
mandreli  y trueiniaid  drwy  ddeugain  troedfedd  o graig 
solud.  A byth  oddiar  hynny  nid  yw  y glowyr  dewr 


*Y  dôn  yw  “ Rhosymedre,”  o “ Llawlyfr  Moliant  ” y Bedyddwyr. 

wedi  arbed  dim  ar  eu  hunain  er  clirio  ffordd  i waredu 
eu  cydweithwyr  o'r  carchar  tywyll  a’r  perigl  enbyd 
maent  ynddo.  Y mae'r  deymas,  o^r  Frenhines  ar  ei 
gorsedd,  i lawr,  yn  clustfeinio’n  astud  am  y newyddion 
diweddara’  o’r  lofa.  Yn  sicr  i chi,  gyfeillion,  yr 
ydwyf  yn  gweled  llaw  y Meistr  mawr  yn  amlwg  yn 
yr  omchwyliaeth  hon.  Fe  ddy wedir — yn  wir  yr  oedd 
mewn  du  a gwyn  yn  y * ‘ Gwladgarwr  ’ ’ bore  heddy w 
— y gellir  disgwyl  newyddion  unrhy w foment  bellach 
am  dynged  y pedwar  brawd.  Hen  arfer  y Meistr 
ydyw  ateb  cri  ei  bobl  mewn  cyfyngder,  ac  yr  ydwyf 
yn  hydems  gredu  na  fydd  ein  hymbil  ni  heno  ddim 
yn  ofer,  ac  yr  achubir  y pedwar  yn  iach  a dianaf . Na 
wangalonnwn,  ffrindiau,  daliwn  i dynnu  wrth  raffau 
yr  addewidion. 

Y MERICAN  : Llawer  a ddichon  taer  weddi  y 

cyfiawn.,, 

MORGAN  : Hylo,  Etwart!  shwd  detho  ti  ar 

draws  yr  adnod  ’na,  bachen  ? 

Y MERICAN  : Wn  i ddim  wir,  Morgan.  Fe 

slippws  mâs,  rhywffordd.  Tipyn  o roving  boy  'w  i 
weti  bod,  a’wi  weti  bod  ym  mhell  o dre  miwn  mwy 
nag  un  ystyr,  ond  ma’r  cwrdd  ’ma  heno  yn  ’nithur 
i fi  deimlo  ishta  byddwn  i’n  aríer  teimlo  yn  hen 
dŷ  cwrdd  Phila,  ys  lawer  dydd,  a 

MORGAN  : Os  yw’r  hen  adnote  ar  dy  gof  di,  ei 
di  ddim  yn  bell  o dy  le. 

PARCH.  ORWIG  PARRY:  Y mae  eich 
dychweliad  chwi,  Mr.  Gronow,  yn  destun  llawenydd 
i ni  gyd,  ac  yn  neilltuol  i Nannws  a Morgan,  ac  os 
gwêl  yr  Arglwydd  yn  dda  adfer  Ifan  yn  ol  i’r 
gronglwyd  hon,  fe  fydd  cwpan  eu  llawenydd  yn 
llifo  drosodd. 

Y MERICAN  : Ma’  ffydd  Morgan  a Nannws  yn 
siwr  o gâl  ’i  reward.  A fe  'naf  fi  ’ngore  dros  Ifan. 

PARCH.  ORWIG  PARRY  : ’Rwy’n  sicr  y 

gnewch  chi,  Mr.  Gronow.  Ond  dyma  Mr.  Lucas. 
(Mr.  Lucas  yn  dod  i mewn  gyda  Ruth.)  Sut  y mae 
pethau  yn  edrych  yn  awr,  Mr.  Lucas  ? Os  y 
gwaredir  y pedwar  cyfaill,  i chi  yn  bennaf,  o dan 
fendith  y Meistr  mawr,  y byddwn  yn  ddyledus.  Y 
mae  eich  esiampl  a’ch  ymdrechion  wedi  bod  o werth 
amhrisiadawy. 

MR.  LUCAS  : Nid  i fi,  ond  i Ruth  y mae’n  rhaid 
i chi  ddiolch.  Pan  ddigwyddws  y ddamwain,  fe 
gofiws  am  ryw  weledigeth  o’dd  hi  weti  ’i  gâl  flwyddyn 
yn  ol,  a cheso  i ddim  amser  i gâl  hanal  cyn  starto 
bant  i weld  Mr.  Thomas,  y Manager,  a châl  gita  fe 
i bwmpo’r  dŵr  mâs,  a threio  safio’r  petwar  o’dd 
ar  goll.  Odd  Mr.  Thomas  a phobun  arall  weti  roi 
lan  pob  gobeth.  Ond  fe  fynnes  gâl  fy  ffordd,  a fe 
ddechreuwd  ar  y rescue  work.  Fe  geson  mâs  taw 
yn  nhalcen  Bili  Shôn  o’dd  y petwar  yn  gwitho,  a fe 
startson  dwllu  rhag  blaen.  ’R  y’n  ni  wrthi  ’nawr 

ers  dros  ddeg  dwarnod,  ond  w i’n  gobeithio  cyn  pen 
llwer  o orie  y dewn  ni  o hyd  iddi  nhw. 

RUTH  : ’W  i’n  siwr  y ca  nhw  ’u  hachub.  A 
’dyw  awr  y waredigaeth  ddim  yn  mhell. 

MR.  LUCAS  : Paid  codi  disgwyliade  Morgan 

a Nannws,  rhag  ofon — Pan  ddetho  i lan  gynne, 
rhyw  wechllath  o’dd  rhyngto  ni  a’r  bechgyn.  Ond 
fe  fydd  rhaid  bod  yn  garcis  iawn  wrth  dwllu  at  y 
talcen,  wath  fe  fydd  pressure  y compressed  air  wrth 
escapo  yn  ddychrynllyd,  a fe  fydd  danjer  i’r  dŵr  sy 
’nawr  yn  câl  4 gatw  ’nol  gita’r  compressed  air  i 
gwnnu,  a llethu'r  petwar  weti’r  cyfan,  a chaniatâu 
’u  bod  yn  fyw.  Ond  ma’  Dai  Bach  yr  Erw  yn  diall 
4 waith,  a nid  dyma’r  tro  cynta  iddo  fe  fod  mwn — 
Ond  hylo!  Shanko!  Beth  sy’n  bod  ? 

SHANKO  (yn  sisial  yng  nghlust  Mr.  Lucas,  ac 
wedyn  yn  dweyd  yn  uchel)  : Ma  Mr.  Thomos  y 
Manager  am  i chi  ddwad  lawr  ar  unwaith  syr.  Ma’ 
nhw  bothti  dwllu  miwn  i dalcen  Bili  Shôn. 
(Mr.  Lucas  yn  mynd  allan  yn  frysiog.) 

SHANKO  : O’dd  Shoni  Clawdd  Du  yn  gweyd 

wrtho  i gynne  y galle  fe  dyngu  i fod  e’n  clwed  sŵn 
canu  orwth  dalcen  Bili  Shôn,  a beth  y’ch  chi’n 
feddwl  oe’n  nhw’n  ganu,  mynte  Shôni. 

RUTH  : “ Yn  y dyfroedd  mawr  a’r  tonnau.” 

SHANKO  : Ie,  pwy  wetws  wrtho  chi,  Miss  Lucas? 

RUTH  : Neb.  Tarwch  yr  hen  dôn,  Morgan 
Dafydd. 

MORGAN  : O’r  gore.  P’un  e byw  ne  farw  yw 
Ifan,  fe  licwn  i iddo  fe  ddwad  tshathre  yn  sŵn  hen 
emyn  anfarwol  Dafydd  William.  ( Cenir  “ Alex - 
ander."  Pan  yn  canu’r  geiriau  “ yn  uwch  na‘r 
don  ,’’  y mae  Mr.  Thomas  y Manager  yn  brysio  i 
mewn,  ac  yn  codi  ei  law  am  osteg.  Y canu’n  distewi, 
a phawb  ar  eu  traed  âgolwg  gyffrous.) 

MR.  THOMAS:  ’Nawr,  pidwch  â gwylltudim  byd. 

(Sŵn  “ hwre  ’’  tuallan.) 

MR.  THOMAS  (dan  deimlad  dwys)  : Ma’r 

petwar  yn  fyw!  Gwetwch  wrthi  nhw,  Doctor. 

DR.  PETERS  (yn  awdurdodol)  : Ma’r  pedwar  yn 
all  right.  Nawr,  Nannws,  peidwch  ffysan  o gwbwl. 
Fe  gewch  Ifan  i’ch  poeni  chi  am  flynydde  eto.  Ond 
er  mwyn  iddi  nhw  gâl  y treatment  priodol,  ma’r 
petwar  yn  câl  ’u  danfon  i’r  hospital  yn  Abertawe — 
a mewn  tair  wythnos  fe  fyddan  yn  ffit  i ddwad 
tsha  thre.  Ma'  nhw  wedi  safio’n  rhyfedd. 

(Ruth  yn  cusanu  Morgan  a Nannws,  a’r  dorf 
yn  siglo  dwylaw  gyda’r  hen  bâr.) 

PARCH.  ORWIG  PARRY  : Gyfeillion.  Mae  yr 
Arglwydd  wedi  bod  yn  dirion  iawn  i’w  etifeddiaeth. 
Iddo  Ef  y bo’r  diolch. 

Y MERICAN  : Amen. 

DR.  PETERS  (yn  cyfeirio  at  y drws  yn 
rhybuddiol)  : ’Nawr,  tsha  thre,  bob  un  o honoch,  a 
chysgwch  yn  dda.  ’Dyw  rhai  o hono  chi  ddim  weti 
câl  cyntyn  ers  dros  wythnos. 

PARCH.  ORWIG  PARRY:  Cyn  ymwahanu, 

’rwy’n  siwr,  Morgan  Dafydd,  fod  gyda  chi  air  i 
daro’r  amgylchiad  llawen  hwn,  ac  i roi  mynegiad 
teilwng  i'n  teimladau  yn  awr  y waredigaeth. 

MORGAN  : Dros  nos  yr  erys  wylofain  ; erbyn 

y bore  y bydd  gorfoledd.” 

Llen. 

ACT  V. 

[Golygfa — Tŷ  Hen.  Saith  o’r  glochy  nos .] 

MORGAN  : Ma’  Ifan  yn  hwyr  iawn  ond  ,dywe>. 
Fe  wetws  Ruth  y byse  fe  gartre  o'r  hospital  cyn  hyn. 

NANNWS  : Weti  troi  miwn  i'r  Graig  i weld  Ruth 
— a ma’r  stori  weti  mynd  yn  hir.  Ond  beth  yw 
amser  lle  bo  serch.  Os  bu  dou  yn  caru  ’i  giddyl 
ariod,  Ruth  a Ifan  yw  rheinny. 

MORGAN  : Os  bu  dou  yn  caru  ’i  giddyl  ariod, 
Nannws  a Morgan  Dafydd  yw  rheinny. 

NANNWS  : Dos  neb  mor  ddwl  a’r  hen  ddwl. 

Ond  fe  fydd  yn  ddrwg  gita  fi  golli  Ifan.  Own  i'n 
meddwl  y celswn  i gatw  Ifan  hyd  nes  croesi’r  hen — 

MORGAN  : Gan  bwyll,  Nan.  Paid  rhyfygu. 
Dyma  ni  weti  câl  Ifan  ’nol  o byrth  y bedd.  A pwy 
alle  ni  gâl  yn  well  gwraig  iddo  fe  na  Ruth  ? A shwd 
ma’r  Scrythur  yn  gweyd  ? 11  Am  hyn  y gâd  dyn  ei 

dad  a’i  fam,  ac  a lŷn  wrth  ei  wraig,  a hwy  a fyddant 
ill  dau  yn  un  cnawd.M  Dyna  hanes  y byd,  wel  di, 
er  dyddie  Adda  ac  Efa. 

NANNWS  : Mae’n  rhaid  boddloni,  Morgan — yn 
enwetig  gan  taw  Ruth  sy’n  ’i  gâl  e’.  A Morgan  ? 

MORGAN  : Ie,  Nan  ? 

NANNWS  : On’d  yw  e’n  hyfryd  y’n  bod  ni’n 
gallu  roi  Welcome  Home  ” i Ifan  yn  yr  hen 
gartre. 

MORGAN  : Mae  fel  breuddwd.  Dair  wthnos 

yn  ol  * oe'n  ni  yn  hen  fwthyn  Nanni  o'r  Cwar. 
Dyma  ni,  nol  eto  yn  yr  hen  gatre,  a phopeth  yn 
dishgwl  yn  gwmws  fel  pe  byse  ni  heb  fod  odd’ma 
ariod. 

NANNWS  : Fuws  Etw  fawr  o dro  yn  dod  â 
Mr.  Mordecai  idd  ’i  le. 

MORGAN  : Naddo.  Ma  rhyw  fynd  arswydus  yn 
y ’Mericanied  yn  ol  bob  cownt,  a ma’  Etw  fel 
llycheden  ar  ’i  drôd. 

NANNWS  : A dyma  fe  ar  y gair.  (Y  Merican 

yn  dod  i mewn.) 

Y MERICAN  : Wel,  Nan,  os  dim  o Ifan  wedi 
cyrradd  ? 

NANNWS  : Fe  fydd  ’ma  whaff  ’nawr.  Weti  troi 
miwn  i’r  Graig  mae  e’,  lled  depig. 

Y MERICAN  : The  old , old  story.  Fe 

ballws  yn  deg  â dwad  gita  fi’n  y cah  yn  y prynhawn. 
Odd  yn  wel!  gita  fe  gered  wrth  ’i  hunan,  mynte  fe. 

MORGAN  : Os  wyt  ti’n  smart  ar  dy  drôd,  Etw, 
golwg  byr  sy  gita  ti.  ( Y drws  yn  agor , ac  Ifan  yn 
dod  i mewn.) 

MORGAN  : Shwd  wyt  ti,  wsi. 

NANNWS  : ’ Y machgen  annwl  i ! Ond  dere  mlân 
i gâl  bwyd.  Wyt  ti’n  siwr  o fod  jest  â starvo. 

Cheso  ti  ddim  gormod  o fwyd  yn  yr  hospital , fe  fentra 
i.  Ma  gita  fi’r  cawl — 

IFAN  : Dos  dim  ishe  bwyd  arno  i ’nawr.  Fe 
alwes  miwn  yn  y Graig  wrth  baso,  i weld  Mr.  Lucas. 

MORGAN  : Hm! 

NANNWS  : 0,  wir  ? 

Y MERICAN  : I see  it  now . O’r  gwalch. 

Dyna  pam  y pallest  ti  ddod  gita  fi  yn  y cab,  ie  fe  ? 

IFAN  : Fe  ’nethon  i fi  yfed  dysgled  o de.  Ond  ’ma 
'n  dda  gita  fi  ddod  ’nol  i’r  hen  aelwd.  Pan  wetws 
f’ewyrth  wrtho  i,  odd  e’n  well  na  moddion  doctor. 

Y MERICAN  (yn  edrych  tucCr  drws  agored)  : 
Wonders  will  never  cease , I guess.  Dyma  Mr.  Lucas 
a Miss  Lucas  a Mr.  Mordecai!  ( Y tri  yn  siglo  llaw 
â Morgan  a Nannws.  Ruth  yn  cusanu  Nannws, 
a Mr.  Mordecai  yn  siglo  llaw  ag  Ifan.) 

MR.  MORDECAI  : Mae’n  dda  gita  fi  dy  weld  ti 
yn  dishgwl  mor  dda  ar  ol  y trying  experience  yn  y 
pwll.  ’W  i weti  dod  ’ma  i gwmpo  dan  ’y  mai.  ’W  i 
weti  ymddwyn  yn  greulon  at  Ifan,  a fe  wetes  bethe 
na  ddylswn  i.  ’W  i’n  galw’r  cyfan  ’nol,  ac  ’w  i’n 
gofyn  am  ’i  bardwn  e’.  (Mr.  Mordecai  ac  Ifan 
yn  siglo  llaw .) 

IFAN  : Gita  pob  parodrwydd,  Mr.  Mordecai. 

MR.  MORDECAI  : Ma’r  directors  am  ’nithur 
cwment  o iawn  ag  y galla  nhw  am  y camdrinieth 
mae  Ifan  weti  gâl — a ma’  nhw  hefyd  am  roi  rhyw 
dipyn  bach  o recognition  am  yr  inventions  sy  weti 

bod  mor  ennillgar  i’r  cwmpni.  A ma’  nhw’n 
cynnyg  talu  am  yr  ysgol  ore  i Ifan,  a swydd  fel 

assistant  manager  ar  ol  hynny. 

Y MERICAN  : Very  handsome  on  the  part  of  the 
directors,  Mr.  Mordecai. 

MR.  MORDECAI  : A mwy  na  hynny — free  gift 

0 bum  cant  o bunne. 

IFAN  : Mr.  Mordecai,  w i’n  derbyn  y pumcant 
punne,  a 

RUTH  (mewn  llais  rhybuddiol)  : Ifan  ? 

IFAN  : Aros  dipyn  bach,  Ruth.  Free  gift  wetso 
chi,  onte  fe,  Mr.  Mordecai  ? 

MR.  MORDECAI  : Absolutely. 

IFAN:  Mr.  Mordecai,  y mae  amryw  o’r 

gweithwyr  â’u  teuluoedd  yn  dioddef  hyd  heddy 
oddiwrth  effeithiau’r  streic.  ’W  i’n  cyflwyno'r 
pumcant  punne  i’r  Distress  Fund. 

MR.  MORDECAI  : Alla  i ddim  dy  rwystro  di 

1 iwso’r  arian  fel  wyt  ti’n  dewis.  Ond  beth  am  y 
cynnyg  arall  ? 

IFAN  : Diolch  i chi,  Mr.  Mordecai,  am  eich 

cynnyg  haelionus.  Ond  ma’r  weledigeth  geso  i yn 
nhalcen  Bili  Shôn  wedi  dangos  i fi  fod  rhywbeth 
uwch  na  safle  ac  anrhydedd  daearol  a mwy  dymunol 
nag  aur  ac  arian.  Yn  y weledigeth  gwelwn  Gymru 
ar  ’i  thrâd,  heb  lais  gormeswr  o’i  mewn,  heb  neb  yn 
dywedyd  “ Tlawd  ydwyf . ’ ’ Gwelwn  Gymru  yn 
cerdded  at  y wawr  yn  genedl  lân,  yn  genedl  ddiwyll- 

iedig,  yn  genedl  rydd.  Ac  yr  own  i’n  un  o’r  baner- 
gludwyr.  Fe  wnes  adduned,  pe  celswn  i f’achub,  y 
buaswn  i'n  cysegru  fy  mywyd  i hyrwyddo  buddiannau 
uchaf  fy  ngwlad,  a helpu  hyd  eitha  fy  ngaliu  i sefydlu 
ar  y ddaear  deymas  yr  Hwn  fu’n  weithiwr  tlawd  Ei 
hunan — teyrnas  sydd  i ddymchwelyd  holl  elynion 
brawdoliaeth  dyn 

MR.  MORDECAI  (yn  taro  i mewrì)  : Ond  i ddod 
at  gwestiwn  o practical  politics.  Beth  am  gynnyg 
y cwmpni  ? 

IFAN  : Pwy  wahanieth  sydd  rhwng  y’ch  cynnyg 
chi  ’nawr  a'r  bribe  flwyddyn  yn  ol  ? Câl  fy  mhrynu ! 

MR.  MORDECAI  (yn  taro  i mewrì)  : Nid  hynny, 
'n  wir,  sy  weti  cymell  y cwmpni.  Goodwill  onlyỳ 
I can  assure  you. 

IFAN  : Boed  a fynno  am  hynny — câl  fy  mhrynu 
fuaswn  i.  A chyda  llaw,  Mr.  Mordecai,  os  yw’r 
directors  am  ddangos  enghraifft  o goodwill,  gofyn- 
wch  iddi  nhw  roi  i’r  dynon  yr  hyn  o’dd  y dynon  yn 
ofyn  am  dano  pan  ddetho  nhw  mâs  ar  streic.  Fe 
ymladdws  y gweithwyr  yn  ddewr  a rhoison  nh w ddim 
i miwn  hyd  nes  yr  oedd  newyn  yn  llygadrythu  arnynt. 
Fe  gwmpson  i miwn  i delere’r  mishtri — fe  ethon  ’nol 
am  gyflog  llai  nag  o’r  blân — ac  y mae  eu  cyflwr 
heddy  yn  wâth  nag  erioed. 

MR.  MORDECAI  : Busnes  complicated  yw 

cwestiwn  y cyfloge.  Ma’  cwment  o factors  i’w 
cymeryd  i ystyrieth.  Supply  and  demand  rule  the 

market  prices.  ’R  y’n  ni  ’nawr  yn  perthyn  i’r 

South  Wales  Steel  and  Tinplate  Manufacturers * 
Association,  a 

IFAN  : Dyna  chi  weti  taro  yr  hoelen  ar  ’i  phen. 
Cyhyd  ag  y bydd  masnach  a diwydiant  y wlad  yn 
gyfangwbl  yng  ngafel  cyfundrefn  sy’n  amcanu’n 
bennaf  ac  yn  flaenaf  i bentyrru  cyfo’th,  heb  gydnabod 
yn  deiiwng  y rhai  sy’n  cynyrchu’r  cyfo’th — chawn 
ni  byth  heddwch  diwydiannol. 

Y MERICAN  : Rank  Socialism. 

IFAN  : Waeth  gen  i pwy  label  rhowch  chi  a 
Mr.  Mordecai  arno.  ’Dych  chi  ddim  yn  deall  fy 
safbwynt  i.  Yr  ydw  i mâs  i wella  cyflwr  gwerin 
Cymru  drwy  bob  moddion  cyfreithlon — a ’w  i am 
fod  yn  ddyn  rhydd — rhydd  o bob  llyffethair — dyledus 
i neb — yn  talu  gwarogaeth  i neb — ond  Un. 

MORGAN  : Ie,  paid  â’i  anghofio  Ef. 

NANNWS  : Ond  Ifan,  ’dwyt  ti  ddim  am  ddiystyru 
cynnyg  Mr.  Mordecai! 

MORGAN  : Nan,  paid  tarfu  Ifan. 

IFAN  : O’wn  i’n  gwpod  y bydde  chi,  ’nhad,  yn 
siwr  o ’neall  i. 

NANNWS  : Ond  beth  ’nei  di,  te  ? 

IFAN  : Mynd  ’nol  i’r  gwaith  glo.  Cymhwyso’m 
hunan  ar  gyfer  gwaith  fy  mywyd — a phan  ddaw’r 
aîwad,  taro  ergyd  dros  y gwan  a’r  diswcwr,  a 
thynnu  ’nês  yr  oes  aur  pryd  y perchir  dyn  nid  oher- 
wydd  ei  gyfoeth  a’i  safle,  ond  oblegid  ei  gymeriad, 

ei  wasanaeth,  a’i  aberth  dros  arall — pryd  y byddo 
brawdolieth  yn  ffynnu  ledled  y byd,  a holl  deulu 
dyn  yn  ffrindiau  i’w  gilydd. 

MORGAN  : Da,  ’machgen  i. 

Y MERICAN  : He  is  an  absolute  enigma  to  me . 

MR.  LUCAS:  ’W  i’n  cretu  ’mod  i’n  diall 

safbwynt  Ifan,  ag  alla  i ddim  peidio  ’i  edmygu  e’. 
Ma’  Ifan  wedi  câl  cynnyg  heno  ar  bethe  gwerth- 
fawroca’r  byd,  yng  ngolwg  llawer,  a mae  e’  wedi 
’u  gwrthod.  Ond  ma’  gita  fì’r  pleser  a’r  anrhydedd 
o gynnyg  iddo  fe  y rhodd  anwylaf  yn  ’y  meddiant  i. 
Ruth,  dere  ’ma.  Ifan,  ’w  i’n  rhoi  i ti  y rodd 
werthfawrocaf  ar  y ddaear. 

IFAN  : Ruth!  beth  wyt  ti’n  weyd  ? Wyt  ti’n 
foddlon  gwynebu  bywyd  o ymdrech,  hunan-aberth, 
dirmyg  a thlodi. 

RUTH  : Fe  safa  i wrth  d’ochor  di.  Dy 

ddelfrydau  di  fydd  fy  nelfrydau  i ; dy  bobl  di  fydd 
fy  mhobl  i ; a dy  gadernid  di  fydd  fy  nghadernid  i. 

IFAN  : Ein  harwyddair  fydd  ‘4  Yr  Oes  Aur  ” ; 
ein  nerth  fydd  y Goruchaf  ; ein  nôd  fydd  Ei  ogoniant 
Ef  ; ac  yna  bydd  ein  gwobr  yn  fawr  iawn. 

MORGAN : 

“ Yr  hwn  a rodia  mewn  cyfiav/nder, 

Ac  a draetha  uniondeb, 

A wrthyd  elw  trawster, 

A ysgydwo  ei  law  rhag  gwobr, 

A gaeo  ei  lygaid  rhag  edrych  ar  ddrygioni  ; 
Efe  a breswylia  yr  uchelderau  ; 

Cestyll  y creigiau  fydd  ei  amddiffynfa  ef  ; 
Ei  fara  a roddir  iddo  ; 

Ei  ddwfr  fydd  sicr  ; 

Dy  lygaid  a welant  y Brenin  yn  Ei  degwch  ; 
Gwelant  y tir  pell.” 


Llen. 


60 


E.P.C.  New  List  of  Plays  & Drarrsas 

m ENGLISH  AND  WELSH. 


NOSON  O FARRUG.  (R.  G.  Berry .)  1 j-  net. 

post'  free  1/2. 

Y PWYLLGOR.  (D.  T.  Davies.)  1/-  net,  post 
free  1 /2. 

YR  HEN  DEILIWR.  (/.  L/oyd  Jones.)  1 /-  net, 

post  free  1 /2. 

THE  GREAT  EXPERIMENT.  (Naunton  Davies 
and  Stanley  Drewitt.)  2/-  net,  post  free,  2/3. 

THOSE  WHO  WAIT.  (Erwss*  Cove.)  1/-  net, 
post  free  1/2. 

LLWYBRAU  ANRHYDEDD.  (D.  Derwenydd 
Motgän.)  2/*  net,  post  free  2/3. 

RYBECA.  (Gwili.)  2 /-  net,  post  free  2/3. 

TEN  SHORT  PLAYS— Cyngor  Plwy'— Trwbwl  yn 
Wrecsam — Nith  Dic  Shon  Dafydd — Ar  Leave — 

Natur  Plentyn — Byddin  y Plant — Dyfodol  Plentyn 
— Y Milwyr  ar  Brawf— Cosbi  Dafydd — Yr  Hen 
Siopwr.  2/-  net,  post  free  2/3. 

YR  HEN  SCWLIN.  (J.  Lloyd  Jones.)  1/-  net 
post  free  1 /2. 

DAFYDD  AP  GWILYM.  A Romantic  Cantata 
(Harry  Evans.)  Solfa,  1 /-,  Old  Notation  3/-  net. 


PLANT  Y PENTREF.  Welsh  School  Play  with 
music.  Old  Notation,  4 /-  net,  words  only  2d.  net. 


Licençes  for  Public  Performance  to  be  obtained  from 


The  Educational  Publishing'  Company,  Ltd.,  Cardiff. 


E.P.C.  New  List  of  Plays  & Dramas 

IN  ENGLISH  AND  WELSH. 


OWAIN  GLYNDWR.  Nos.  1 to  7.  Short  Plays  for 
Schools.  3d.  each  net.  Nos.  1 to  7»  bound  together 

1 /6  net. 

Y FERCH  YNGHYFRAITH.  (R.  G.  Berry.)  1 /- 
net,  post  free  1 /2  net. 

HANNAH  COMES  ROUND.  (G.  J.  Griffith.)  1 /- 
net,  post  free  1 /2  net. 

CASTELL  MARTIN.  (D.  T.  Davies.) 

FFROIS.  (D.  T.  Davies.) 

THE  SECOND  SON.  (Dr.  Naunton  Davies.) 

2 /6  net. 

THE  EPIDEMIC.  (Dr.  Naunton  Davies.)  1 /3  net. 

A MONOLOGUE  FOR  ME.  (Dr.  Naunton  Davies.) 
1 /3  net.  * 

THE  C O N V E R S I O N . (Dr.  Naunton  Davies.) 

1 /3  net. 

THE  SCHEMER.  (Dr.  Naunton  Davies.)  2 /6  net. 

THE  ARROGANCE  OF  POWER.  (Dr.  Naunton 
Davies.)  2 /6  net. 

THE  HUMAN  FACTOR.  (Dr.  Naunton  Davies.) 

2 /6  net. 

THE  CRASH.  (Dr.  Naunton  Davies.)  2/6  net. 


Licencesfor  Puhlic  Performance  to  be  obtained  from 

The  Educatíonal  Publishing  Company,  Ltd.,  Cardiff. 


